open-index/open-wikipedia-markdown huggingface dataset:
ഹരിമുരളീരവം

1997-ൽ പുറത്തിറങ്ങിയ ആറാം തമ്പുരാൻ എന്ന ചലച്ചിത്രത്തിലെ സുപ്രസിദ്ധമായ ഗാനമാണ് **ഹരിമുരളീരവം**. രവീന്ദ്രൻ സംഗീതസംവിധാനം നിർവഹിച്ച ഈ പാട്ടിൻ്റെ വരികൾ എഴുതിയത് ഗിരീഷ് പുത്തഞ്ചേരിയും പാടിയത് യേശുദാസുമാണ്. സിന്ധുഭൈരവി രാഗത്തിലാണ് ഇത് ചിട്ടപ്പെടുത്തിയിരിക്കുന്നതെങ്കിലും കഥാസന്ദർഭോചിതമായി ഹിന്ദുസ്ഥാനി ഭാവവും കൂട്ടിച്ചേർത്തിട്ടുണ്ട്. മോഹൻലാൽ അവതരിപ്പിക്കുന്ന ജഗന്നാഥൻ എന്ന കഥാപാത്രമാണ് സിനിമയിൽ ഈ പാട്ട് ആലപിക്കുന്നത്. ജഗന്നാഥൻ്റെ സംഗീതപാടവം പ്രദർശിപ്പിക്കുകയും പൂർവജീവിതത്തിലെ രംഗങ്ങൾ അവതരിപ്പിക്കുകയുമാണ് സിനിമയിൽ ഈ പാട്ടിൻ്റെ ലക്ഷ്യം.

ആറാം തമ്പുരാനിലെ പാട്ടുകൾക്ക് യേശുദാസിന് 1997-ലെ സംസ്ഥാന ചലച്ചിത്ര അവാർഡ് ലഭിച്ചിരുന്നു. യേശുദാസിനെതിരെയുള്ള വിമർശകരുടെ വായടപ്പിക്കുന്നതിനാണ് സങ്കീർണമായ ഈ പാട്ട് ചിട്ടപ്പെടുത്തിയതെന്ന് രവീന്ദ്രൻ അഭിപ്രായപ്പെട്ടിട്ടുണ്ട്.
താരസ്ഥായിയിലും മന്ദ്രസ്ഥായിയിലും യേശുദാസിന്റെ മികച്ച ശബ്ദനിയന്ത്രണം പ്രയോജനപ്പെടുത്തിയ ഗാനങ്ങളിലൊന്നായി വിലയിരുത്തുന്നു.

ഈ പാട്ടിനുപുറമേ, പാട്ടിൻ്റെ ആലാപത്തിനും പല്ലവിക്കുമിടയിലായി സിനിമയിൽ മോഹൻലാൽ പറയുന്ന സംഭാഷണവും വളരെ പ്രശസ്തമായിരുന്നു. *സഫറോം കാ സിന്ദഗി ജോ കഭീ കഥം നഹീ ഹോ ജാത്തീ ഹേ* (യാത്രകളുടെ ജീവിതം അത് ഒരിക്കലും അവസാനിക്കുന്നില്ല) എന്നവസാനിക്കുന്ന ഈ സംഭാഷണഭാഗം മോഹൻലാലിനെ അനുകരിക്കാനായി മിമിക്രിക്കാർ ഏറെ ഉപയോഗപ്പെടുത്തിപ്പോരുന്നു.  മോഹൻലാൽ അവതരിപ്പിച്ച പരുക്കൻ കഥാപാത്രമായ ജഗന്നാഥൻ തന്റെ സംഗീത പരിജ്ഞാനം മഞ്ജു വാര്യർ അവതരിപ്പിച്ച ഉണ്ണിമായയ്ക്ക് വെളിപ്പെടുത്തുന്ന തരത്തിലാണ് ഗാനം ചിത്രീകരിച്ചത്. വരിക്കാശ്ശേരി മന, മഹാബലിപുരം എന്നിവയായിരുന്നു ലൊക്കേഷനുകൾ.  സിനിമയിൽ ജഗന്നാഥന്റെ മുമ്പുള്ള ജീവിതവും, നൃത്ത രംഗങ്ങളും  മഹാബലിപുരത്ത് സെറ്റിട്ട് സംവിധാനം ചെയ്തത് പ്രിയദർശനാണ്.

## അവലംബം

## വെബ് കണ്ണികൾ
* http://www.m3db.com/lyric/6657 വരികൾ
* https://www.youtube.com/watch?v=2-5x552xIpQ വീഡിയോ യൂട്യൂബിൽ നിന്ന്

വർഗ്ഗം:മലയാളചലച്ചിത്രഗാനങ്ങൾ
മണ്ണാർക്കാട് താലൂക്ക്

പാലക്കാട് ജില്ലയിലെ ഏഴ് താലൂക്കുകളിൽ ഒന്നാണ്‌ മണ്ണാർക്കാട്. അലനല്ലൂർ, കല്ലമല, കാരക്കുറിശ്ശി, തിരുവിഴാംക്കുന്ന് എന്നീ ഗ്രാമങ്ങൾ ഉൾപ്പെടുന്നതാണ് മണ്ണാർക്കാട് താലൂക്ക്.

## അലനല്ലൂർ
പാലക്കാട് ജില്ലയിലെ മണ്ണാർക്കാട് താലൂക്കിലെ ഒരു ഗ്രാമമാണ്‌ അലനല്ലൂർ. 2011 സെൻസെസ്സ് പ്രകാരം ഇവിടെ 18,332 ജനങ്ങൾ താമസ്സിക്കുന്നുണ്ട്. പാലക്കാട് ജില്ലാ ആസ്ഥാനത്ത് നിന്നും 52 കിലോമീറ്റർ ദൂരെയാണ് ഈ ഗ്രാമം. മണ്ണാർക്കാട് നിന്നും 14 കിലോമീറ്റർ ദൂരവും.തലസ്ഥാനമായ തിരുവനന്തപുരത്ത് നിന്നും 340 കിലോമീറ്റർ ദൂരവും ഇവിടെയ്ക്ക് ഉണ്ട്.

അലനല്ലൂർ ഗ്രാമത്തിന്റെ സമീപ ഗ്രാമമാണ്‌ കുമരമ്പുതുർ 16 കിലോമീറ്റർ ദൂരമുണ്ട്.

### സമീപ ഗ്രാമങ്ങൾ

*പട്ടാമ്പി
*തൃത്താല
*വാണിയംകുളം 
*തിരുവിഴാംകുന്ന്
*അലനല്ലൂർ 
*കോട്ടോപാടം
*പയ്യനാടം
*പടവയൽ 

പെരിന്തല്മണ്ണ,മലപ്പുറം,ഒറ്റപ്പാലം,ഷൊർണ്ണൂർ എന്നിവ അലനല്ലൂരിൽ നിന്നുള്ള ഏറ്റവും അടുത്തുള്ള നഗരങ്ങളാണ്‌.

### റെയിൽ മാർഗം
മേലാറ്റൂർ റയിൽവേ സ്റ്റേഷൻ,പട്ടിക്കാട് റയിൽവേ സ്റ്റേഷൻ അലനല്ലൂരിൽ നിന്നും വളരെ അടുത്താണ്‌. അലനല്ലൂരിൽ നിന്നും മേലാറ്റൂർ റെയിൽവേ സ്റ്റേഷനിലേക്ക് 12 km ഉള്ളൂ. പാലക്കാട് റയിൽവേ സ്റ്റേഷനിൽ നിന്നും 49 കിലോമീറ്റർ ദൂരം അലനല്ലൂരിലേക്ക് ഉണ്ട്.

## കല്ലമല
2011 സെൻസെസ്സ് അനുസരിച്ച് കല്ലമല ഗ്രാമത്തിൽ 627614 ജനങ്ങൾ താമസിക്കുന്നുണ്ട്.മണ്ണാർക്കാടാണ്‌ ഏറ്റവും അടുത്തുള്ള ഗ്രാമം.

### സമീപ ഗ്രാമങ്ങൾ

## കാരക്കുറിശ്ശി
മണ്ണാർക്കാട് താലൂക്കിലെ ഒരു ഗ്രാമമാണ്‌ കാരക്കുറിശ്ശി.പാലക്കാട് ജില്ല തലസ്ഥനത്ത് നിന്നും 27 കിലോമീറ്റർ ദൂരം ഇവിടേയ്ക്ക് ഉണ്ട്.മണ്ണാർക്കാട് നിന്നും 9 കിലോമീറ്റർ ദൂരവും ഇവിടെയ്ക്ക് ഉണ്ട്.തലസ്ഥാനത്ത് നിന്നും 323 കിലോമീറ്റർ ദൂരവും ഇവിടെയ്ക്ക് ഉണ്ട്.

### മറ്റ് സ്ഥലങ്ങളിൽ നിന്നുള്ള ദൂരം
കരിംബ(5 കി.മീ),ശ്രീക്രിഷ്ണപുരം(8കി.മീ),കോങ്ങാട് (8 കി.മീ),മണ്ണാർക്കാട് (9 കി.മീ),കരിമ്പുഴ(9 കി.മീ)

ഒറ്റപ്പാലം,പാലക്കാട്,ഷൊർണ്ണൂർ,പെരിന്തല്മണ്ണ എന്നിവ കാരകുറിശ്ശി ഗ്രാമത്തിന്റെ സമീപ പട്ടണങ്ങളാണ്‌.

### റയിൽ മാർഗം
പത്ത് കിലോമീറ്റർ ചുറ്റളവിൽ ഒരു റയില്വേ സ്റ്റേഷനും കാരക്കുറിശ്ശിക്കടുത്ത് ഇല്ല.പാലക്കാട് റയില്വേ സ്റ്റേഷൻ 24 കിലോമീറ്റർ ദൂരെയാണ്‌.

## തിരുവിഴാംക്കുന്ന്
മണ്ണാർക്കാട് താലൂക്കിലെ ഒരു കൊച്ചു ഗ്രാമമാണ്‌ തിരുവിഴാംകുന്ന്.കൊട്ടൊപ്പാടം പഞ്ചായത്തിന്റെ അകത്താണ്‌ ഈ ഗ്രാമം

ഒറ്റപ്പാലം,പെരിന്തല്മണ്ണ,പാലക്കാട്,ഷൊർണ്ണൂർ എന്നിവയാണ്‌ സമീപ പട്ടണങ്ങൾ.

### റയിൽ മാർഗം
തിരുവിഴാംകുന്നിനു സമീപം 10 കിലോമീറ്റർ ചുറ്റളവിൽ റയില്വേ  മാർഗങ്ങളില്ല.പാലക്കാട് റയില്വേ സ്റ്റേഷൻ 32 കിലോമീറ്റർ അകലെയാണ്‌.

## കോളേജുകൾ
*എം ഇ എസ് കല്ലടി കോളേജ്  മണ്ണാർക്കാട് 
*വിൻസ്റ്റഡ് അക്കാഡമി
*കെടിഎം മണ്ണാർക്കാട് 
## സ്കൂളുകൾ
*എം ഇ എസ് എച്ച് എസ് എസ് മണ്ണാർക്കാട്
*മെറ്റെം എച്ച് എസ് എസ് മണ്ണാർക്കട്
*ജെ എച്ച് എസ് എസ്  കരിംബ
*കല്ലടി എച്ച് എസ് എസ്  കുമരംബത്തൂർ
*കല്ലടി എച്ച് എസ് എസ്  കുമരംബത്തൂർ
*ഗവ എച്ച് എസ് എടതനട്ടുകര
*ജി വി എച്ച് എസ് എസ്  അലനെല്ലൂർ
*ഐ സി എസ് യു പി എസ് കർക്കിടാംകുന്ന്
*ഗവ യു പി എസ് ചലവ
*പി കെ എച്ച് എം ഒ യു പി എസ് 
*Sabari hss pallikurup

## അവലംബം

വർഗ്ഗം:പാലക്കാട് ജില്ലയിലെ താലൂക്കുകൾ
ചിറ്റൂർ താലൂക്ക്

പാലക്കാട് ജില്ലയിലെ ഒരു വലിയ താലൂക്കാണ്‌ **ചിറ്റൂർ താലൂക്ക്**. . വടക്ക് പാലക്കാട്, കിഴക്ക് തമിഴ്നാട്ടിലെ കോയമ്പത്തൂർ ജില്ലയിലെ പൊള്ളാച്ചി താലൂക്ക്, തെക്ക് തൃശ്ശൂർ ജില്ലയിലെ ചാലക്കുടി താലൂക്ക് (പക്ഷേ, നേരിട്ട് വഴിയില്ല), പടിഞ്ഞാറ് ആലത്തൂർ താലൂക്ക് എന്നിവയാണ് അതിർത്തികൾ. 

## ചിറ്റൂർ താലൂക്കിലെ പഞ്ചായത്തുകളും നഗരസഭയും
നഗരസഭ - ചിറ്റൂർ-തത്തമംഗലം 

* കൊല്ലങ്കോട്  
* നെമ്മാറ  
* കൊടുവായൂർ 
* പുതുനഗരം 
* നെല്ലിയാമ്പതി 
* അയിലൂർ 
* പല്ലശ്ശന 
* എലവഞ്ചേരി
* മുതലമട 
* വടവന്നൂർ 
* പട്ടഞ്ചേരി 
* നല്ലേപ്പിള്ളി 
* കൊഴിഞ്ഞമ്പാറ 
* എരുത്തേമ്പതി
* വടകരപ്പതി
* പെരുമാട്ടി 

## ചിറ്റൂർ താലൂക്കിലെ പ്രധാനപ്പെട്ട വിനോദസഞ്ചാരകേന്ദ്രങ്ങൾ

* നെല്ലിയാമ്പതി 
* പറമ്പിക്കുളം 
* കൊല്ലങ്കോട് 
* മുതലമട റെയിൽവേ സ്റ്റേഷൻ 

## താലൂക്കിലെ റെയിൽവേ സ്റ്റേഷനുകൾ
പാലക്കാട്‌ പൊള്ളാച്ചി ലൈനിലെ                               

കൊല്ലങ്കോട്                               

പുതുനഗരം                               

മുതലമട                               

മീനാക്ഷിപുരം                               

## നല്ല                              േപ്പിള്ളി
ഡാ                                          മിങ്കര ഡാം                                         തുണക്കടവ് ഡാം           ംറ്റൂർ താലൂക്കിലെ ഒരു ഗ്രാമമാണ്‌ നല്ലേപ്പിള്ളി.പാലക്കാട് ജില്ല ആസ്ഥാനത്ത് നിന്നും 18 കിലോമിറ്റർ അകലെയാണ്‌ ഈ ഗ്രാമം.

### സമീപ ഗ്രാമങ്ങൾ
എലപ്പുള്ളി(2 കി.മീ),അതികോട്(3 കി.മീ),കൊഴിഞ്ഞമ്പാറ(5 കി.മീ),വടകരപതി(7 കി.മീ),ചിറ്റൂർ(7 കി.മീ) എന്നിവ ഈ ഗ്രാമത്തിന്റെ സമീപ ഗ്രാമങ്ങളാണ്‌.

### റയിൽ മാർഗം
കഞ്ചിക്കോട് റയില്വേ സ്റ്റേഷനു സമീപമാണ്‌ ഈ ഗ്രാമം. പാലക്കാട് റെയിൽവേ സ്റ്റേഷനിൽ നിന്നും 19 കിലോമീറ്റർ അകലെയാണ്‌ ഈഗ്രാമം

## കോളേജുകൾ
*കരുണ മെഡിക്കൽ കോളേജ്

## സ്ക്കൂളുകൾ
*സെന്റ്. ഫ്രാൻസിസ് എക്സ് വ്വി എച്ച് എസ് എസ് പരിശക്കൽ
*ജി എച്ച് എസ് എസ് കോഴിപാറ
*ജി യൂ പി എസ് മേനോൻപാറ
*പി ജി പി എച്ച് എസ് പോല്പുല്ലീ
*എച്ച് എസ് എസ് കണ്ണിമാറി
*അസ്സീസ്സി ഈ എം എച്ച് എസ് എസ് കഞ്ഞിക്കൊട്
*എസ് വി എച്ച് എസ് എസ് ഇരുതേമ്പതി
*ബി ജി എച്ച് എസ് എസ് വണ്ണമട
*ജി.യൂ.പി.എസ് ഋവ് പുദൂർ
*സെന്റ്. പീറ്റേഴ്സ് ഏ ഊ പി എസ് ഇരുതേമ്പതി
*എച്ച് എസ് എസ് കണ്ണിമറി
*എസ് പി എഛ് എസ് എസ് കൊഴിഞ്ഞാമ്പാറ
*സെന്റ്.മാർറ്റിൻ ഈ എം എച്ച് എസ് അതികോട്
*ജി.യൂ പി എസ് കൊഴിഞ്ഞപാറ
*എസ് എൻ യൂ പി എസ് നല്ലമടഞ്ചല്ല
*ജി യൂ പി എസ് മീനക്ഷിപുരം

## അവലംബം

വർഗ്ഗം:പാലക്കാട് ജില്ലയിലെ താലൂക്കുകൾ
ക്വാണ്ടം ഗുരുത്വാകർഷണം

അധുനിക ശാസ്ത്രത്തിൽ വലിയ സ്വാധീനം ഉണ്ടാകുന്ന ഒരു വിഷയം ആണ് ക്വാണ്ടം ഗുരുത്വാകർഷണം. പ്രപഞ്ചത്തിന്റെ
ഉൽപത്തി മുതൽ അവസാനം വരെയുള്ള നമ്മുടെ നീണ്ട കാലത്തെ സംശയങ്ങൾക്ക് മറുപടി തരാൻ ഈ മേഖലയിൽ ഊന്നിയ തുടർപഠനങ്ങൾക്ക് സാധിച്ചേക്കാം. കുടുതൽ അറിയും തോറും അത്ഭുതം ഉളവാക്കുന്ന ഒരു വിഷയമാണിത്. ശാസ്ത്രിയമായി പറയുകയാണങ്കിൽ ഒരു ആറ്റത്തിനുള്ളിലെ ഇലക്ട്രോണിനു ദിശപാതയിൽ ഉണ്ടാകുന്ന വ്യത്യാസം ആണ് അല്ലെങ്കിൽ അതിന്റെ ഫലമായി ഉണ്ടാകുന്ന പ്രതിഭാസം ആണ് ക്വാണ്ടം ഗുരുത്വാകർഷണം എന്ന് പറയാം.
 
ലഘുചിത്രം
           
ഇവിടെ ഈ ചിത്രത്തിൽ  അറ്റത്തിന്റെ ന്യൂട്രോണിനു ചുറ്റുമായി കറങ്ങുന്ന K, L, M എന്നി ഷെല്ലുകളിലെ ഇലക്ട്രോണിലെ M ഷെല്ലിലെ ഇലക്ട്രോൺ സ്ഥാനംമാറി L ലേക്ക് വരുന്നത് കാണാം ഇങ്ങനെ ഇലക്ട്രോണിനു സ്ഥാനമാറ്റം ഉണ്ടാക്കാൻ ഒരു ചെറിയ തോതിൽ ഉള്ള വൈദുതിതരംഗം അല്ലെങ്കിൽ ഒരു ചെറിയ പ്രകാശതരംഗം ആയാലും മതി.
പവമാന സുതുഡു പട്ടു

ത്യാഗരാജർ രചിച്ച ഒരു കർണ്ണാടകസംഗീതകൃതിയാണ് *പവമാന സുതുഡു പട്ടു.* സൗരാഷ്ട്രം രാഗത്തിലുള്ള ഈ തെലുങ്ക് കീർത്തനം ആദിതാളത്തിലാണു ചിട്ടപ്പെടുത്തിയിട്ടുള്ളത്. മംഗളസ്തോത്രമായതിനാൽ ആ പേരിലാണു കൂടുതലും അറിയപ്പെടുന്നത്. 

## വരികൾ
നീ നാമ രൂപമുലകു നിത്യ ജയ മഗളം
പവമാന സുതുഡു പട്ടു പാദാരവിന്ദമുലകു (നീ) 
പങ്കജാക്ഷി നെലകൊന്ന അങ്ഗ യുഗമുനകു (നീ) 
നവ മുക്താ ഹാരമുലു നടിയിഞ്ചേയുരമുനകു (നീ) 
നളിനാരി കേരു ചിരു നവ്വു ഗല മോമുനകു (നീ) 
പ്രഹ്ലാദ നാരദാദി ഭക്തുലു പൊഗഡുചുണ്ഡേ (നീ) 
രാജീവ നയന ത്യാഗരാജ വിനുതമൈന (നീ) 

## പുറത്തേക്കുള്ള കണ്ണികൾ
* എം.എസ്. സുബ്ബലക്ഷ്മി ആലപിക്കുന്നു
* കെ.ജെ. യേശുദാസിന്റെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:സൗരാഷ്ട്രം രാഗത്തിൽ ചിട്ടപ്പെടുത്തിയ കൃതികൾ‎
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
പലുകേ ബംഗാരമായെനാ

പതിനേഴാം നൂറ്റാണ്ടിൽ ജീവിച്ചിരുന്ന ഭക്ത രാമദാസു അല്ലെങ്കിൽ ഭദ്രാചല രാമദാസു എന്നറിയപ്പെടുന്ന കാഞ്ചേർല ഗോപണ്ണയുടെ പ്രശസ്തമായ തെലുങ്ക് കീർത്തനമാണ്  "'പാലുകെ ബംഗാരാമയേന"'. രാമദാസയുടെ ഏറ്റവും പ്രസിദ്ധമായ കൃതികളിലൊന്നാണിത്. തെലുങ്ക് രചനയായ ഇത് ആദിതാളത്തിൽ ആനന്ദഭൈരവിയിലാണു ചിട്ടപ്പെടുത്തിയിരിക്കുന്നത്. ശങ്കരാഭരണം എന്ന ചിത്രത്തിനുവേണ്ടി ഈ കീർത്തനം വാണീജയറാം ആലപിച്ചിട്ടുണ്ട്. ഇന്ത്യയിലെ പ്രശസ്ത ക്ലാസിക്കൽ സംഗീതജ്ഞൻ ഡോ. എം. ബാലമുരളീകൃഷ്ണ രാമദാസുവിന്റെ കീർത്തനങ്ങൾക്ക് സംഗീതം നൽകി, 1950 കളിൽ അദ്ദേഹത്തിന്റെ രചനകൾ ജനപ്രിയമാക്കി. ആദിതാളത്തിൽ  ആനന്ദഭൈരവി രാഗത്തിലാണ് ഈ കീർത്തനം ചിട്ടപ്പെടുത്തിയിരിക്കുന്നത്. 

## വരികൾ
പലുകേ ബംഗാരമായെനാ, കോദണ്ഡപാണി പലുകേ ബംഗാരമായെനാ 
പലുകേ ബംഗാരമായെ പിലചിനാ പലുകവേമി 
കലലോ നീ നാമസ്മരണ മരുവ ചക്കനി തംഡ്രീ 
എംത വേഡിനഗാനി സുംതൈന ദയരാദു 
പംതമു സേയ നേനെംതടിവാഡനു തംഡ്രീ 
ഇരവുഗ ഇസുകലോന പൊരലിന ഉഡുത ഭക്തികി 
കരുണിംചി ബ്രോചിതിവനി നെര നമ്മിതിനി തംഡ്രീ 
രാതി നാതിഗ ചേസി ഭൂതലമുന 
പ്രഖ്യാതി ചെംദിതിവനി പ്രീതിതോ നമ്മിതി തംഡ്രീ 
ശരണാഗതത്രാണ ബിരുദാംകിതുഡവുകാദാ 
കരുണിംചു ഭദ്രാചല വരരാമദാസ പോഷ  

## പുറത്തേക്കുള്ള കണ്ണികൾ
ഡോ. എം. ബാലമുരളീകൃഷ്ണ ആലപിക്കുന്നു

വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:ആനന്ദഭൈരവി രാഗത്തിൽ ചിട്ടപ്പെടുത്തിയ കൃതികൾ
കൊച്ചി കോട്ട

ഇന്ത്യയിൽ യൂറോപ്യന്മാർ ആദ്യം നിർമ്മിച്ച കോട്ടയാണ്‌ **കൊച്ചി കോട്ട**.ഫോർട്ട്‌ മാനുവൽ ഡി കൊച്ചി എന്നാണ്‌ പോർച്ചുഗീസുകാർ ഇതിനെ വിളിച്ചിരുന്നത്. ഇന്ത്യയിലെ കേരളത്തിലെ കൊച്ചി (കൊച്ചി) യിലെ ഫോർട്ട് കൊച്ചി ബീച്ചിൽ സ്ഥിതിചെയ്യുന്ന ഒരു തകർന്ന കോട്ടയാണ് ഫോർട്ട് മാനുവൽ എന്നും അറിയപ്പെടുന്ന ഫോർട്ട് ഇമ്മാനുവൽ.  ഇത് പോർച്ചുഗീസുകാരുടെ ഒരു ശക്തികേന്ദ്രവും കൊച്ചി മഹാരാജാവും പോർച്ചുഗൽ രാജ്യവും തമ്മിലുള്ള തന്ത്രപരമായ സഖ്യത്തിന്റെ പ്രതീകവുമാണ്. പോർച്ചുഗൽ രാജാവായ മാനുവൽ ഒന്നാമന്റെ പേരിൽ അറിയപ്പെടുന്ന ഇത് ഏഷ്യയിലെ ആദ്യത്തെ പോർച്ചുഗീസ് കോട്ടയായിരുന്നു. 

## ചരിത്രം

കൊച്ചി-സാമൂതിരി യുദ്ധത്തിൽ കൊച്ചി രാജാവിനു യുദ്ധപരാജയം നേരിടേണ്ടി വന്നിട്ടുണ്ടെങ്കിലും, പോർച്ചുഗീസ് സൈന്യാധിപൻ അൽ ബൂക്കർക്കിന്റെ നേതൃത്വത്തിലുള്ള സേനയുടെ മുമ്പിൽ സാമൂതിരിയുടെ സൈന്യത്തിനു കീഴടങ്ങേണ്ടി വന്നു. 1504 ൽ ഇടപ്പള്ളി, വൈപ്പിൻ എന്നിവിടങ്ങളിൽ നടന്ന യുദ്ധങ്ങളിൽ സാമൂതിരിയുടെ സൈന്യത്തിനു വൻനാശം നേരിട്ടു. സാമൂതിരിയേയും ഇടപ്പള്ളി രാജാവിനേയും പരാജയപ്പെടുത്താൻ കഴിഞ്ഞതിൽ കൊച്ചി രാജാവിനും വലിയ സംതൃപ്തി തോന്നി. ഈ സന്ദർഭം ഉപയോഗിച്ച് പോർച്ചുഗീസുകാർ കൊച്ചി പട്ടണത്തിൽ ഒരു കോട്ട പണിയുവാൻ രാജാവിന്റെ അനുമതി തേടി. രാജാവ് സ്വന്തം ചിലവിൽ ആ കോട്ട പണിയിച്ചു കൊടുക്കാൻ തയ്യാറായി. അന്നത്തെ പോർച്ചുഗീസ് രാജാവിന്റെ നാമധേയം നൽകിയ കോട്ട ഇമ്മാനുവൽ കോട്ട എന്നറിയപ്പെടുന്നു. ഇന്ത്യയിൽ യൂറോപ്പിയൻമാരുടെ (പോർച്ചുഗീസ് ) ആദ്യത്തെ  കോട്ടയാണിത് . 1505 ൽ പണികഴിപ്പിച്ച ഇമ്മാനുവൽ കോട്ട 1538 ൽ പുതുക്കിപ്പണിയുകയുണ്ടായി. ഈ കോട്ടയുടെ അവശിഷ്ടങ്ങൾ മാത്രമേ ഇന്നുള്ളൂ.

പോർച്ചുഗീസുകാർ കോട്ടയുടെ പിറകിൽ അവരുടെ ആവാസകേന്ദ്രങ്ങളും സെന്റ്. ഫ്രാൻസിസ് പള്ളിയും പണിതു.1663 വരെ ഡച്ചുകാർ ഈ പ്രദേശം പിടിച്ചെടുക്കുകയും പോർച്ചുഗീസ് സ്ഥാപനങ്ങൾ നശിപ്പിക്കുകയും ചെയ്യുന്നതുവരെ കൊച്ചി കോട്ട പോർച്ചുഗീസ് കൈവശമായിരുന്നു.  ഡച്ചുകാരെ പരാജയപ്പെടുത്തി ബ്രിട്ടീഷുകാർ നിയന്ത്രണം ഏറ്റെടുക്കുന്നതുവരെ 1795 വരെ ഡച്ചുകാർ കോട്ട കൈവശം വച്ചിരുന്നു. 1806 ആയപ്പോഴേക്കും ഡച്ചുകാരും പിന്നീട് ബ്രിട്ടീഷുകാരും കോട്ട മതിലുകളും അതിന്റെ കൊത്തളങ്ങളും നശിപ്പിച്ചു. 

## അവലംബം

വർഗ്ഗം:കേരളത്തിലെ കോട്ടകൾ
വർഗ്ഗം:കേരളത്തിലെ ചരിത്രപ്രധാനമായ കോട്ടകൾ
എങ്കക്കാട്

തൃശ്ശൂർ ജില്ലയിലെ തലപ്പിള്ളി താലൂക്കിലെ വടക്കാഞ്ചേരി നഗരസഭയിലെ ഒരു സുപ്രധാന പ്രദേശമാണ് എങ്കക്കാട്. വടക്കാഞ്ചേരിയിൽ നിന്നും വാഴാനി അണക്കെട്ടിലേക്ക്‌  ‌പോകുന്ന വഴിയിലാണ് എങ്കക്കാട് സ്ഥിതിചെയ്യുന്നത്. മൂന്ന് ഭാഗവും ഇപ്പോൾ രണ്ടു ഭാഗവും വയലും കിഴക്കു വനപ്രദേശവും മങ്കരകുന്നുകളുമാണ് ഈ ഗ്രാമത്തിന്റെ അതിർത്തി. ഇന്നിപ്പോൾ പടിഞ്ഞാറു ഭാഗം പൂർണമായി നികത്തപ്പെട്ടിരിക്കുന്നു. കവി ഒടുവിൽ കുഞ്ഞിക്കൃഷ്ണമേനോൻ, നടൻ ഒടുവിൽ ഉണ്ണികൃഷ്ണൻ,  ചലച്ചിത്ര സംവിധായകൻമാരായ പി എൻ മേനോൻ, ഭരതൻ, കലാസംവിധായകൻ അശോക്‌ കുമാർ, സാഹിത്യകാരൻ വി.എം. ദേവദാസ് എന്നിവരുടെ നാടാണ് എങ്കക്കാട്. രുധിര മഹാകാളി കാവ് എന്ന ഉത്രാളിക്കാവ് ഈ പ്രദേശത്താണ്. സിനിമാ സംവിധായകനായ സിദ്ധാർത്ഥ് ഭരതൻ, നടി കെ പി എ സി ലളിത എന്നിവരും എങ്കക്കാട് നിവാസികളാണ്. ഒട്ടേറെ കലാ സാംസ്കാരിക പ്രതിഭകളെ കേരളത്തിനു സംഭാവന ചെയ്ത ഒരു കലാസമിതി  എങ്കക്കാട് കേന്ദ്രമാക്കി പ്രവർത്തിച്ചിരുന്നു. 2015 ൽ തുടക്കമിട്ട നിറച്ചാർത്ത് ദേശീയ ചിത്ര രചനാ ക്യാമ്പും ഗ്രാമീണ കലോൽസവവും  എങ്കക്കാട് കേന്ദ്രമാക്കിയാണ് പ്രവർത്തിക്കുന്നത്.  മച്ചാട് ഫോറസ്റ്റ് റേഞ്ചിന്റെയും വടക്കാഞ്ചേരി ഫോറസ്റ്റ് റേഞ്ചിന്റെയും ഓഫീസുകൾ വടക്കാഞ്ചേരി നഗരസഭയുടെ പൊതു ശ്മശാനം, 110 കെ വി സബ്സ്റ്റേഷൻതുടങ്ങിയവ സ്ഥിതിചെയ്യുന്നത് എങ്കക്കാട് പ്രദേശത്താണ്. ഉത്രാളിക്കാവ് പൂരം കൂടാതെ എങ്കക്കാട് ഗ്രാമപ്രദേശത്ത് പാലയ്ക്കൽ അമ്പലത്തിൽ വിഷുദിനത്തിൽ പൂരം നടക്കാറുണ്ട്. കൂടാതെ ജനുവരി പതിനൊന്നാം തീയതി മഠപതി അയ്യപ്പക്ഷേത്രത്തിൽ വിളക്ക് മഹോത്സവം നടക്കാറുണ്ട്. 
108 ശിവാലയങ്ങളിൽ ഒന്നായ വീരാണിമംഗലം ശിവക്ഷേത്രം ഈ പ്രദേശത്താണ്. ഈ ക്ഷേത്രം വീരാണിമംഗലം നരസിംഹമൂർത്തി ക്ഷേത്രം എന്നും അറിയപ്പെടുന്നു
കൂടാതെഒരു മുരുകൻ ക്ഷേത്രവും 2 അയ്യപ്പ ക്ഷേത്രങ്ങളും  കൊടലാണി കാവ്, പാലയ്ക്കൽ അമ്മ ക്ഷേത്രം, തുടങ്ങി അനേകം സ്വകാര്യ ഹൈന്ദവ ആരാധന കേന്ദ്രങ്ങളും ഇവിടെ സ്ഥിതിചെയ്യുന്നു. ഒരു ജുമാ മസ്ജിദും ഒന്നിലധികം നമസ്കാര പള്ളികളും ഇവിടെയുണ്ട്.
ഈ പ്രദേശത്ത് ക്രിസ്ത്യൻ ജനവിഭാഗം വളരെ കുറവാണെങ്കിലും ഓർത്തഡോക്സ് സഭയുടെ ഒരു ആരാധനാലയവും സെമിത്തേരിയും ഈ പ്രദേശത്ത് സ്ഥിതിചെയ്യുന്നു. റോമൻ കാത്തലിക്ക് വിഭാഗത്തിന്റെ വേളാങ്കണ്ണി മാതാവിനെ പ്രതിഷ്ഠിച്ച ഒരു കൊച്ചു പള്ളിയും ഈ പ്രദേശത്തുണ്ട്. 

## പ്രധാന സ്ഥാപനങ്ങൾ
* രാമസ്മാരക ലോവർ പ്രൈമറി സ്കൂൾ 
* ഒടുവിൽ കുഞ്ഞിക്കൃഷ്ണ മേനോൻ സ്മാരക വായനശാല
*നിദർശന ആർട്ട് റെസിഡൻസി
*നിറച്ചാർത്ത് കലാ സാംസ്കാരിക സമിതി
*SBC ആർട്സ് & സ്പോർട്ട്സ് ക്ലബ്
* എങ്കക്കാട് പോസ്റ്റോഫീസ്
* എങ്കക്കാട് ഫോറസ്റ്റ് റേഞ്ച് ഓഫീസ്
* എങ്കക്കാട് എൻഎസ്എസ് കരയോഗം ഓഫീസ്

## ആരാധനാലയങ്ങൾ
* വീരാണിമംഗലം മഹാദേവക്ഷേത്രം
* സുബ്രമണ്യൻ കോവിൽ
* കുടലാണിക്കാവ്
* പാലയ്ക്കൽ ഭഗവതി ക്ഷേത്രം
* മഠപതി അയ്യപ്പക്ഷേത്രം
* പണ്ടാരത്തിൽ അയ്യപ്പൻ കാവ്

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വൊഡയാർ രാജകുടുംബം

മൈസൂർ രാജ്യം 1399 മുതൽ 1761 വരെയും പിന്നീട് 1799 മുതൽ 1947 വരെയും ഭരിച്ചിരുന്ന ഒരു ഹിന്ദു രാജകുടുംബമാണ് **വൊഡയാർ രാജകുടുംബം (Wadiyar dynasty).** (Wadiyar, Wodeyer,Odeyer എന്നെല്ലാം എഴുതാറുണ്ട്). ബ്രിട്ടീഷുകാരിൽ നിന്നും ഇന്ത്യ സ്വാതന്ത്ര്യം പ്രാപിച്ചപ്പോൾ മൈസൂർ രാജ്യം ഇന്ത്യൻ യൂണിയനിൽ ലയിച്ചു. കന്നഡയിൽ **വാഡിയാർ** എന്നതിന്റെ അർത്ഥം "കർത്താവ്" അല്ലെങ്കിൽ "കർത്തൃത്വം" എന്നാണ്. രാജവംശത്തിൽപ്പെട്ട രാജകുടുംബാംഗങ്ങളെ പരാമർശിക്കുമ്പോൾ ചരിത്രപരമായ രേഖകൾ "വോഡാർ" എന്ന പദമാണ് സാധാരണയായി ഉപയോഗിക്കുന്നത്. "W" നിശ്ശബ്ദമാണ് (വൊഡയർ അല്ലെങ്കിൽ ഒഡേയർ എന്നും).  **ഒഡയർ** എന്നതിനുള്ള വ്യത്യാസമായിക്കൂടി ഇത് ഉപയോഗിക്കപ്പെടുന്നു.

കർണാടകയിൽ വന്നുചേർന്ന ദ്വാരകയിലെ യാദവന്മാരുമായി ബന്ധപ്പെട്ട് വൊഡയാർസിന്റെ ഉത്ഭവം കാണാം.  600 വർഷത്തോളം യാദവന്മാർ ഈ പ്രദേശത്ത് ഭരിച്ചു. 1399 ൽ യാദുരയ്യ വൊഡയാർ ആണ് ഈ രാജവംശം സ്ഥാപിച്ചത്. 1423 വരെ മൈസൂരിനെ വിജയനഗര സാമ്രാജ്യത്തിന്റെ അധീനതയിൽ ഭരിച്ചു. യാദൂരയ്യ വൊഡയാറിന് ശേഷം മൈസൂർ രാജാവായ വാഡിയാർ ഭരണാധികാരികൾ അധികാരമേറ്റു.  ഈ കാലഘട്ടത്തിൽ വിജയനഗര സാമ്രാജ്യത്തിന്റെ ഭാഗമായിരുന്നു ഈ രാജ്യം. 1565 ൽ വിജയനഗര സാമ്രാജ്യത്തിന്റെ പതനത്തിനു ശേഷം, മൈസൂർ രാജ്യം സ്വതന്ത്രമാകുകയും തുടർന്ന് 1799 വരെ നിലനിൽക്കുകയും ചെയ്തു.

കൃഷ്ണരാജ വാഡിയാർ മൂന്നാമന്റെ (1799-1868) ഭരണകാലത്ത് ഈ പ്രദേശം ബ്രിട്ടീഷ് സാമ്രാജ്യത്തിന്റെ നിയന്ത്രണത്തിലായി. അദ്ദേഹത്തിന്റെ പിൻഗാമികൾ തങ്ങളുടെ രാജകീയ നാമം വൊഡയാർ മാറ്റുകയും ബഹദൂർ എന്ന സ്ഥാനപ്പേര് മാറ്റുകയും ചെയ്തു. ഔദ്യോഗികമായി രാജവംശത്തിലെ അവസാന രണ്ടുരാജാക്കന്മാർ കൃഷ്ണരാജ വൊഡയാർ നാലാമനും ജയചമരാജേന്ദ്ര വൊഡയാറും ആയിരുന്നു എന്നു പറയാം.
## രാജാക്കന്മാർ
*ശ്രീകണ്ഠദത്ത നരസിംഹരാജ വൊഡയാർ
* യദുവീർ കൃഷ്ണദത്ത ചാമരാജ വൊഡയാർ (നിലവിൽ)

## അവലംബം

## പുറത്തേക്കുള്ള കണ്ണികൾ

വർഗ്ഗം:മൈസൂർ
വർഗ്ഗം:ഹിന്ദു രാജവംശങ്ങൾ
വർഗ്ഗം:മൈസൂർ രാജാക്കന്മാർ
വർഗ്ഗം:ഇന്ത്യയിലെ രാജവംശങ്ങൾ
വർഗ്ഗം:കർണ്ണാടകത്തിന്റെ ചരിത്രം
ചിറക്കൽ രാജ്യം

കോലത്തുനാട് രാജവംശത്തിൽ പള്ളി വിഭാഗത്തിലെ  കോലത്തിരി ഭരിച്ചിരുന്ന വടക്കെ മലബാറിലെ ഒരു നാട്ടുരാജ്യമായിരുന്നു **ചിറക്കൽ.**

## ഇതും കാണുക
* അറയ്ക്കൽ രാജവംശം
* മന്നനാർ രാജവംശം
* കണ്ണൂർ
* ചിറക്കൽ (സ്ഥലം)

## References

വർഗ്ഗം:കേരളത്തിലെ നാട്ടുരാജ്യങ്ങൾ
വർഗ്ഗം:കേരളചരിത്രം
വർഗ്ഗം:കണ്ണൂർ

വർഗ്ഗം:ഏഷ്യയിലെ മുൻകാല രാജ്യങ്ങൾ
ഹൈദറും ടിപ്പുവും കുടകരെ ശ്രീരംഗപട്ടണത്ത് തടവിലാക്കിയത്

മൈസൂർ രാജാവായിരുന്ന ടിപ്പു സുൽത്താൻ കുടകിലെ ഹിന്ദുക്കളെ 1780 -ൽ മൈസൂർ രാജ്യത്തിനെതിരെ നടന്ന കലഹങ്ങളെ അടിച്ചമർത്താനായി പിടികൂടി തടവിൽ ഇട്ടതിനെയാണ് പ്രധാനമായി **ഹൈദറും ടിപ്പുവും കുടകരെ ശ്രീരംഗപട്ടണത്ത് തടവിലാക്കിയത്(Captivity of Kodavas at Seringapatam)** എന്നതുകൊണ്ട് വിവക്ഷിക്കുന്നത്. ഇങ്ങനെ പിടികൂടിയവരെ ബലമായി നാടുകടത്തുകയോ മതപരിവർത്തനം നടത്തുകയോ കൊന്നുകളയുകയോ ആണ് ചെയ്തത്. പല സ്രോതസ്സുകളിലും ഇങ്ങനെ പീഡിപ്പിക്കവരുടെ എണ്ണം പലതായാണ് കാണുന്നത്. പുങ്ങനൂറിയുടെ കണക്കിൽ 500 പേർ മാത്രമുള്ളപ്പോൾ ബി എൽ റൈസിന്റെ റിപ്പോർട്ടിൽ ഇത് 85000 ആണ്. മൂന്നാം ആംഗ്ലോ-മൈസൂർ യുദ്ധകാലത്ത് (1789-1792) ഈ തടവിൽ നിന്നും 5000 ആണുങ്ങളും അവരുടെ കുടുംബമടക്കം ആകെ 12000 -ഓളം ആൾക്കാർ രക്ഷപ്പെട്ട് കുടകിലേക്ക് തിരിച്ചെത്തി.

 ടിപ്പു സുൽത്താൻ (1750–1799), കുടകരെ ശ്രീരംഗപട്ടണത്ത് ബന്ധനത്തിലാക്കിയതതിന്റെ സൂത്രധാരൻ

## പശ്ചാത്തലം
### ഹൈദറിന്റെ കടന്നുകയറ്റം
മൈസൂർ രാജ്യത്തിന്റെ ഭരണാധികാരിയും ടിപ്പുവിന്റെ പിതാവുമായ ഹൈദറിന്റെ കുടക് പിടിച്ചടക്കൽ 3 മാസവും 8 ദിവസവും നീണ്ടുനിന്നു. കുടകിലെ കോട്ട 1765 -ൽ ഉപേക്ഷിച്ച് അവിടത്തെ രാജാവ് മലബാറിലേക്ക് നാടുവിട്ടിരുന്നു. കുടക് പിടിച്ചെടുത്ത ഹൈദർ കുടകിന്റെ തലസ്ഥനമായ മടിക്കേരിയിൽ തന്റെ സൈന്യത്തെ നിലനിർത്തി. രാജാവിനു കീഴിലുണ്ടായിരുന്ന 12 മാടമ്പിമാരെ തന്റെ ആൾക്കാരാക്കിമാറ്റി അവരിൽ നിന്നും കരവും പിരിച്ച് ഹൈദർ ശ്രീരംഗപട്ടണത്തേക്ക് മടങ്ങി.

അപ്രതീക്ഷിതമായി ഹൈദർ അലി കൂർഗിൽ കടന്നുകയറിയപ്പോൾ കുറെ കുടകർ നിറയെ മരം നിറഞ്ഞ ഒരു മലയിൽ ഒളിക്കുകയും ഹൈദറിന്റെ സേന അവരെ കാണതെ കടന്നുപോകുകയും ചെയ്തു. തന്റെ മുന്നിൽ എത്തിക്കുന്ന ഓരോ കുടകന്റെ തലയ്ക്കും അഞ്ചു രൂപ വച്ച് ഹൈദർ പ്രതിഫലം വാഗ്ദാനം ചെയ്തു. കുറച്ചുസമയത്തിനുള്ളിൽത്തന്നെ സൈനികർ 700 തലകൾ എത്തിച്ചപ്പോളാണ് ഹൈദർ ആ കൂട്ടക്കുരുതി നിർത്തിയത്.

ഹൊരമലെയിലെ ദേവപ്പ രാജയ്ക്കെതിരെ തന്റെ മരുമകനായ അപ്പാജി രാജയ്ക്കു വേണ്ടി ലിങ്കരാജയുടെ ക്ഷണപ്രകാരം 1773 -ൽ ഹൈദർ പിന്നെയും കൂർഗിൽ എത്തി. കൂർഗ് രാജാവായിരുന്ന ദേവപ്പ രാജ 1774 -ൽ കലാപമുണ്ടാക്കി  ചിത്രദുർഗയ്ക്കും ഐകേരിക്കും മധ്യേയുള്ള ബസവപട്ടണത്തേയ്ക്ക് രക്ഷപ്പെട്ടു. എന്നാൽ അയാളെ പിന്തുടർന്നു പിടിച്ച് ശ്രീരംഗപട്ടണത്തിൽ തടവിലാക്കി. കുടകു പിടിച്ചെടുത്ത ഹൈദർ രാജ്യം അപ്പാജി രാജയ്ക്ക് നൽകി, അയാളെ കുടകുരാജാവ് എന്ന സ്ഥാനപ്പേരും നൽകി അയാളിൽ നിന്നും വാർഷിക നികുതി ഈടാക്കി അവിടെ ഒരു കമാണ്ടറിന്റെ നേതൃത്വത്തിൽ ഒരു സേനയേയും നിലനിർത്തി. 1776 -ൽ അപ്പാജി രാജ മരിച്ചപ്പോൾ അയാളുടെ അമ്മാവനായ ലിങ്കരാജ രാജാവായി.

1780 -ൽ ലിങ്കരാജ മരിക്കുമ്പോൾ അയാളുടെ മക്കൾ തീരെ ചെറുതായിരുന്നു. മൂത്ത ആൾ ദൊഡ്ഡ വീര രാജേന്ദ്ര ആയിരുന്നു. ചെറിയ കുട്ടികൾ ആയിരുന്നതിനാൽ ഹൈദർ അവരുടെ സംരക്ഷണം ഏറ്റെടുക്കുകയും കൂർഗിന്റെ ഭരണാധിപസ്ഥാനം പൂർണ്ണമായി സ്വയം ഏറ്റെടുക്കുകയും ചെയ്തു. മുൻരാജാവിന്റെ മക്കളെ രാജാവാക്കാതെ ഹൈദർ ഒരു പുരോഹിതനായ സുബ്ബരാസയ്യയെ ഭരണമേൽപ്പിച്ചു. ഇതിൽ രോഷം കൊണ്ട കുടകുകാർ 1782 -ൽ കലാപം ഉണ്ടാക്കി. ഹൈദർ രാജകുമാരന്മാരെ മടിക്കേരിയിൽ നിന്നും ഹസ്സനിലെ ഗോരുരുവിലേക്കു മാറ്റി.

## അവലംബം

*.
*.
*.
*.
*.
*.
*.
*.
*.

## പുറത്തേയ്ക്കുള്ള കണ്ണികൾ
* Tipu Sultan: Villain or Hero?

വർഗ്ഗം:മൈസൂർ ഉൾപ്പെട്ട യുദ്ധങ്ങൾ
ജയന്റ് റോബോട്ട്

മിത്സുതേരു യോക്കോഹോമ ജാപ്പനീസ് ഭാഷയിൽ സൃഷ്ടിച്ച സയൻസ് ഫിക്ഷൻ ടെലിവിഷൻ പരമ്പരയാണ് ജയൻ്റ് റോബോ
Giant Robo, or (ジャイアントロボ Jaianto Robo). 26 ഭാഗങ്ങളിലുള്ള ഈ പരമ്പര തോയി കമ്പനിയാണ് നിർമ്മിച്ചത്. 1967 ഒക്ടോബർ 11 മുതൽ 1968 എപ്രിൽ 1 വരെ NET ചാനലിൽ പ്രക്ഷേപണം ചെയ്തു. ഈ പരമ്പരയുടെ ഇംഗ്ലീഷിൽ മൊഴിമാറ്റം ചെയ്ത പതിപ്പ് *ജോണി സോക്കോ ആൻഡ് ഹിസ് ഫ്ലൈയിങ് റോബോട്ട്* എന്ന പേരിൽ പുറത്തിറങ്ങി. ഈ ഇംഗ്ലീഷ് പതിപ്പ്, ദൂരദർശൻ ഇന്ത്യയിലും പ്രക്ഷേപണം ചെയ്തിരുന്നു.
## അഭിനേതാക്കൾ
* Mitsunobu Kaneko (as Daisaku Kusama/Johnny Sokko)
* Toshiyuki Tsuchiyama
* Koichi Chiba
* Akio Ito
* Shozaburo Date
* Tomomi Kuwabara
* Hirohiko Sato
* Yumiko Katayama

## അമേരിക്കൻ വോയിസ് അഭിനേതാക്കൾ
* Bobbie Byers
* Ted Rusoff
* Jerry Burke
* Rueben Guberman
## അവലംബങ്ങൾ

## ബാഹ്യ ലിങ്കുകൾ
*Johnnysokko.com
*The Johnny Sokko Forum – Started on May 16, 2008
*A Complete Guide to Toei's 1960s Sci/Fi Series by Keith Sewell
*
*
*Episode synopses  at SciFi Japan TV
*Yumiko Katayama blog 片山由美子の70's メモリー☆そして今♪

വർഗ്ഗം:ടെലിവിഷൻ പരമ്പരകൾ
ലണ്ടൻ പാലം

തേംസ് നദിക്ക് കുറുകേ സൗത്താർക്ക് പ്രവിശ്യയും സിറ്റി ഓഫ് ലണ്ടൻ പ്രവിശ്യയും തമ്മിൽ ബന്ധിപ്പിക്കുന്ന പാലമാണ് **ലണ്ടൻ പാലം**. ഈ രണ്ട് സ്ഥലങ്ങൾ തമ്മിൽ ബന്ധിപ്പിക്കുന്ന എല്ലാ പാലങ്ങൾക്കും ലണ്ടൻ പാലം എന്ന് നാമകരണം ചെയ്തിട്ടുണ്ടെങ്കിലും, ഇപ്പോൾ നിലവിലുള്ള ഗതാഗതയോഗ്യമായ ഒരേയൊരു ലണ്ടൻ പാലം 1974 നിർമ്മിച്ചതാണ്. 600 കൊല്ലം പഴക്കമുള്ള കല്ലുകൊണ്ട് നിർമ്മിച്ച 19 നൂറ്റാണ്ടിലെ പാലത്തിനു പകരമായാണ് ഇപ്പോഴുള്ള ലണ്ടൻ പാലം നിലകൊള്ളുന്നത്. സ്റ്റീലും കോൺക്രീറ്റും കൊണ്ടാണ് ഇപ്പോഴത്തെ ലണ്ടൻ പാലം പണികഴിപ്പിച്ചിട്ടുള്ളത്.

ലണ്ടൻ പൂളിന്റെ പടിഞ്ഞാറേ അറ്റത്താണ് ലണ്ടൻ പാലം നിലകൊള്ളുന്നത്. 1979-ൽ പുട്നി പാലം പണികഴിപ്പിക്കുന്നതിനു മുൻപേ കിങ്സ്റ്റൺ-അപ്പോൺ-തേംസിനു ശേഷമുള്ള ഒരേയൊരു റോഡ് പാലം ലണ്ടൻ ബ്രിഡ്ജായിരുന്നു. "ലണ്ടൻ ബ്രിഡ്ജ് നിലം പൊത്തുന്നു (*ലണ്ടൻ ബ്രിഡ്ജ് ഈസ് ഫാളിങ് ഡൗൺ*) എന്ന നഴ്സറി ഗാനം വളരെ പ്രസിദ്ധിയർജ്ജിച്ചതാണ്. ഇന്നത്തെ ലണ്ടൻ പാലം ബ്രിഡ്ജ്  ഹൗസ് എസ്റ്റേറ്റിന്റെ മേൽനോട്ടത്തിലാണ്. ഇത് ലണ്ടൻ കോർപ്പറേഷന്റെ കീഴിലുള്ള സംഘടനയാണ്. പാലത്തിനു മീതെയുള്ള എ-3 റോഡ് ഗ്രേറ്റർ ലണ്ടൻ അഥോറിറ്റിയുടെ കീഴിലാണ്.

ആധുനിക ലണ്ടൻ പാലം രൂപകല്പന ചെയ്തത് ലോർഡ് ഹോൾഫോർഡ് എന്ന വാസ്തുശില്പിയും,  മോട്ട്, ഹേ, ആന്റർസൺ എന്നീ എഞ്ചിനിയർമാരുമാണ്. 1967 മുതൽ 1972 വരെ ജോൺ മൗലെം ആന്റ് കോ എന്ന കോണ്ട്രാക്ടർമാരാണ് നിർമ്മാണത്തിനു മേൽനോട്ടം വഹിച്ചത്.  17  മാർച്ച് 1973-നാണ് പാലം എലിസബത്ത് രാജ്ഞി പൊതുജനത്തിനായി തുറന്നു കൊടുത്തത്. പാലത്തിന്റെ നിർമ്മാണത്തിനു ചെലവായത്  4 മില്ല്യൻ പൗണ്ടാണ്. 1984-ൽ ബ്രിട്ടീഷ് പോർക്കപ്പലായ എച്ച്.എം.എസ് ജുപ്പിറ്റർ ലണ്ടൻ പാലത്തിലിടിച്ചു.ഇതെത്തുടർന്ന് പാലത്തിനു ക്ഷതം സംഭവിച്ചു. 2004 മുതൽ ലണ്ടൻ പാലം ചുവന്ന വൈദ്യുത ദീപങ്ങൾ കൊണ്ട് അലങ്കരിച്ചു വരുന്നു. 2009-ൽ പഴയ ലണ്ടൻ പാലത്തിന്റെ 800-മത് വാർഷികത്തിന് ലോർഡ് മേയറും പരിവാരങ്ങളും ഒരു കൂട്ടം ചെമ്മരിയാടുകളെ പാലത്തിലൂടെ മേയ്ക്കുകയുണ്ടായി.
## അവലംബം

വർഗ്ഗം:ഇംഗ്ലണ്ടിലെ പാലങ്ങൾ
ചിക്കൻ നഗ്ഗറ്റ്

എല്ലുകൾ നീക്കം ചെയ്ത കോഴിയിറച്ചിയോ ഇറച്ചി സ്ലറിയോ പ്രത്യേക രൂപത്തിൽ മുറിച്ച്, മാവു പുരട്ടി വറുത്തോ, വേവിച്ചോ ഉണ്ടാക്കുന്ന വിഭവമാണ് **ചിക്കൻ നഗ്ഗറ്റ്**. ഫാസ്റ്റ് ഫുഡ് കേന്ദ്രങ്ങളിൽ സുലഭമായി ലഭിക്കുന്ന വിഭവമാണിത്. 1950-ൽ റോബർട്ട് സി. ബേക്കർ എന്ന കോർണെൽ യൂണിവേഴ്സിറ്റിയിലെ ഭക്ഷണശാസ്ത്ര പ്രൊഫസറാണ് ചിക്കൻ നഗ്ഗറ്റിന്റെ ഉപജ്ഞാതാവ്. ബേക്കറുടെ കണ്ടുപിടിത്തത്തിന്റെ ഫലമായി ചിക്കൻ നഗ്ഗറ്റ് ഏതു രൂപത്തിലും ഉണ്ടാക്കാനാവുമെന്നായി. 

1980-ൽ മെക്-ഡൊണൾഡ്സ് ചിക്കൻ നഗ്ഗറ്റ് മെക്-ഡൊണൾഡ്സിന്റെ മെനുവിൽ സ്ഥാനം പിടിച്ചു. ചില ഫാസ്റ്റ് ഫുഡ് റെസ്റ്ററണ്ടുകളിൽ കോഴിയിറച്ചിക്ക് പകരം പച്ചക്കറികൾ കൊണ്ടുള്ള നഗ്ഗറ്റുകളും ലഭ്യമാണ്. മക്-ഡൊണൾഡ്സ് ബീൻസുകൊണ്ട് നിർമ്മിച്ച വെജിറ്റേറിയൻ ഗാർഡൻ നഗ്ഗറ്റും സ്വീഡിഷ് ഫാസ്റ്റ് ഫുഡ് റെസ്റ്ററന്റായ മാക്സ് ഹാംബർഗറെ വിൽക്കുന്ന ഫളാഫെൽ നഗ്ഗറ്റുകളും പ്രശസ്തമാണ്.

ലോകത്തിലെ ഏറ്റവും വലിയ നഗ്ഗറ്റ് നിർമ്മിച്ചത് എമ്പയർ കോഷറാണ്. ഇതിന് 3.25 ഫീറ്റ് നീളവും 2 ഫീറ്റ് വീതിയും, 23.2 കിലോ ഭാരവുമുണ്ടായിരുന്നു. 2013-ൽ ന്യൂ ജെഴ്സിയിലെ കോഷർഫെസ്റ്റിലാണ് ഈ നഗ്ഗറ്റ് അവതരിപ്പിച്ചത്.

## അവലംബം

വർഗ്ഗം:പാചകം
കശ്മിരി പരവതാനി

കശ്മിരികൾ കൈ കൊണ്ട് നെയ്തുണ്ടാക്കുന്ന പരവതാനിയാണ് **കശ്മിരി പരവതാനി**. പൂക്കളുടെ ഡിസൈനുകളാണ് സാഥാരണഗതിയിൽ പരവതാനിയിൽ ആലേഖനം ചെയ്യാറുള്ളത്. കമ്പിളി, പട്ട് എന്നിവകൊണ്ടാണ് കശ്മിരി പരവതാനികൾ നെയ്തെടുക്കുന്നത്. അപൂർവ്വമായി പട്ടിന്റെയും കമ്പിളിയുടെയും സങ്കരമുപയോഗിച്ചും കശ്മിരി പരവതാനി നിർമ്മിക്കുന്നു. പല തരം വർണ്ണങ്ങളിലും, ഡിസൈനുകളിലും, വലിപ്പത്തിലും കശ്മിരി കാർപ്പെറ്റുകൾ ലഭ്യമാണ്. കശ്മിരി പരവതാനികളുടെ പ്രധാന വില്പനകേന്ദ്രം ശ്രീനഗറാണെങ്കിലും, കശ്മിരിലെ ഗ്രാമങ്ങളിലും പരവതാനികൾ നിർമ്മിക്കുന്നുണ്ട്. ലോകോത്തര നിലവാരമുള്ള ഈ പരവതാനികൾ അന്താരാഷ്ട്ര മാർക്കെറ്റിൽ ലഭ്യമാണ്. ചെറിയ വലിപ്പത്തിലുള്ള പരവതാനികൾക്കാണ് പ്രചാരമെങ്കിലും ഉപയോക്താവിന്റെ ആവശ്യത്തിനനുസരിച്ച് വലിയ പരവതാനികളും നിർമ്മിച്ചു കൊടുക്കാറുണ്ട്. വലിയവ നിർമ്മിക്കുന്നതിന്റെ ബുദ്ധിമുട്ടും, വിലക്കൂടുതലും പരിഗണിച്ചാണ് ഇത്തരം പരവതാനികൾ അത്ര സുലഭമല്ലാത്തത്.
## അവലംബം

വർഗ്ഗം:വസ്ത്രം
മൺസൂൺ മലബാർ

കാപ്പിക്കുരുകളെ സംസ്കരിക്കുന്ന ഒരു പ്രക്രിയയാണ് **മൺസൂൺ മലബാർ**. വിളവെടുത്ത ഉടനെ കാപ്പിക്കുരുകൾ മൺസൂൺ മഴയും കാറ്റും കൊള്ളുന്നവിധം പുറത്തുവയ്ക്കുന്നു. മൂന്നു മുതൽ നാലുവരെ മാസങ്ങൾ ഇങ്ങനെ സൂക്ഷിക്കുമ്പോൾ കാപ്പിക്കുരുകൾ വീർക്കുകയും, അമ്ലാംശം നഷ്ടപ്പെടുകയും ചെയ്യുന്നു. ഈ പ്രക്രിയയ്ക്കു ശേഷം കാപ്പിക്കുരുകളുടെ നിറവും, മണവും, രുചിയും മാറുന്നു. മലബാർ തീരങ്ങളിൽ മാത്രം ചെയ്യുന്ന ഈ പ്രക്രിയ ജ്യോഗ്രഫിക്കൽ ഇന്റിക്കേഷൻ ഓഫ് ഗുഡ്സ് ആക്റ്റ് പ്രകാരം സംരക്ഷിതമാണ്. കേരളത്തിലെയും, കർണ്ണാടകത്തിലെയും തീരപ്രദേശങ്ങളിലാണ് മൺസൂൺ മലബാർ കാപ്പിക്കുരുകൾ നിർമ്മിക്കുന്നത്.

## ഉദ്ഭവം
ബ്രിട്ടിഷുകാർ ഇന്ത്യ ഭരിച്ചിരുന്ന കാലത്ത് മലബാറിൽ നിന്നും കാപ്പിക്കുരുകൾ യൂറോപ്പിലേക്ക് കപ്പൽ മാർഗ്ഗം കയറ്റിയയച്ചിരുന്നു. മാസങ്ങളോളം നീണ്ടുനിൽക്കുന്ന കപ്പൽ യാത്രയിലുടനീളം കാറ്റും മഴയും നനഞ്ഞ കാപ്പിക്കുരുകൾ പഴുക്കുകയും, അവയിൽ നിന്ന് ഉല്പാദിപ്പിക്കുന്ന കാപ്പിപ്പൊടിക്ക് രുചിവ്യത്യാസം ഉണ്ടാവുകയും ചെയ്തു. യൂറോപ്പിൽ ഇത്തരം കാപ്പിക്ക് വലിയ പ്രചാരം ലഭിച്ചതോടു കൂടിയാണ് മൺസൂൺ മലബാർ എന്ന സംസ്കരണ രീതി ഉണ്ടായത്. 
## തരങ്ങൾ
ഭാരതസർക്കാരിന്റെ ഭൗദ്ധിക സ്വത്തവകാശ നിയമപ്രകാരം, ഒരു പ്രത്യേക വ്യാവസായിക ഉൽപ്പന്നത്തിന്, അതിന്റെ ദേശപരമായ സവിശേഷതകളാലോ, ഭൂമിശാസ്ത്രപരമായ പ്രത്യേകതകളാലോ,പരമ്പരഗതമായ മേന്മയാലോ ലഭ്യമാകുന്ന പദവിയ്ക്കാണ് ഭൗമ സൂചിക പദവി എന്ന് പറയുന്നത് 

2020 മാർച്ച് വരെ ഇന്ത്യയിൽ ഏകദേശം 361 ഓളം ഉൽപ്പന്നങ്ങൾക്കാണ് ഭൂപ്രദേശസൂചിക ബഹുമതി ലഭിച്ചിട്ടുള്ളത് എന്ന് കണക്കുകൾ സൂചിപ്പിക്കുന്നു.
കേരളത്തിൽ നിന്ന് ഈ ഇനത്തിലേയ്ക്ക് തിരഞ്ഞെടുത്ത രണ്ട് തരം കാപ്പി വിഭാഗങ്ങളാണ് **[[കോഫി_അറബിക#മൺസൂൺ_മലബാർ_അറബി_കാപ്പി|മൺസൂൺ മലബാർ അറബി കോഫി]]**യും **[[റോബസ്റ്റ_കാപ്പി#മൺസൂൺ_മലബാർ_റോബസ്റ്റ_കാപ്പി|മൺസൂൺ മലബാർ റോബസ്റ്റ കോഫി]]**യും.

## തയ്യാറാക്കുന്ന വിധം
കാപ്പിക്കുരുകൾ പറിച്ച ഉടനെ വെയിലത്ത് വച്ച് ഉണക്കുന്നു. ഉണങ്ങിയ കുരുകൾ 'എ' എന്നും 'എഎ' എന്നും രണ്ട് ഗ്രേഡുകളായി തരം തിരിക്കുന്നു. മൺസൂൺ വരെ ഇവ സൂക്ഷിച്ചു വയ്ക്കുന്നു. ജൂൺ-സപ്റ്റംബർ സമയത്ത് തിരഞ്ഞെടുത്ത കാപ്പിക്കുരുകൾ മൺസൂൺ കാറ്റ് കൊള്ളത്തക്കവിധം വായുസഞ്ചാരമുള്ള വെയർഹൗസുകളിൽ വയ്ക്കുന്നു. 12 മുതൽ 16 ആഴ്ചകൾ വരെ സൂക്ഷ്മമായി പരിപാലിച്ചാൽ ഇവ വണ്ണം വയ്ക്കുകയും, ഇളം സ്വർണ്ണവർണ്ണത്തിലാവുകയും ചെയ്യുന്നു. ഇത്തരം കാപ്പിക്കുരുകൾ വീണ്ടും പരിശോധിച്ച ശേഷം മികച്ചതു മാത്രം തിരഞ്ഞെടുക്കുന്നു. ഇവയാണ് മൺസൂൺ മലബാർ കാപ്പിക്കുരുകളായി കമ്പോളത്തിലെത്തുന്നത്.

## അവലംബം


വർഗ്ഗം:കേരളത്തിന്റെ സമ്പദ്‌വ്യവസ്ഥ
ക്വീൻസ് പാർക്ക് ഓവൽ

ട്രിനിഡാഡ് ടൊബാഗോയുടെ തലസ്ഥാനമായ പോർട്ട് ഓഫ് സ്പെയ്നിൽ സ്ഥിതി ചെയ്യുന്ന ഒരു സ്പോർട്സ് സ്റ്റേഡിയമാണ് **ക്വീൻസ് പാർക്ക് ഓവൽ**. ക്വീൻസ് പാർക്ക് ക്രിക്കറ്റ് ക്ലബിന്റെ ഉടമസ്ഥതയിലുള്ള ഈ സ്റ്റേഡിയം നിലവിൽ വെസ്റ്റ് ഇൻഡീസിലെ ഏറ്റവും ശേഷിയുള്ള സ്റ്റേഡിയമാണ്. 18000 പേരേ ഒരേ സമയം ഈ സ്റ്റേഡിയത്തിൽ ഉൾക്കൊള്ളാവുന്നതാണ്. ഏറ്റവുമധികം ടെസ്റ്റ് മൽസരങ്ങൾക്ക് ആതിഥേയത്വം വഹിച്ച കരീബിയൻ സ്റ്റേഡിയവും ക്വീൻസ് പാർക്ക് ഓവലാണ്. 2007 ക്രിക്കറ്റ് ലോകകപ്പ്, 2010 ട്വന്റി20 ലോകകപ്പ് എന്നീ ടൂർണ്ണമെന്റുകൾക്കും ഈ സ്റ്റേഡിയം വേദിയായിട്ടുണ്ട്. ആഭ്യന്തര ക്രിക്കറ്റ് ടൂർണമെന്റായ കരീബിയൻ പ്രീമിയർ ലീഗിൽ ട്രിനിഡാഡ് ടൊബാഗോ റെഡ് സ്റ്റീൽ ടീമിന്റെ ഹോം ഗ്രൗണ്ടാണിത്.
## അവലംബം

## പുറത്തേക്കുള്ള കണ്ണികൾ
*ഔദ്യോഗിക വെബ്സൈറ്റ്
*ക്വീൻസ് പാർക്ക് ഓവൽ സ്റ്റേഡിയത്തെക്കുറിച്ചുള്ള വിവരങ്ങൾ  ക്രിക്ക് ഇൻഫോയിൽനിന്നും
* ക്വീൻസ് പാർക്ക് ഓവൽ സ്റ്റേഡിയത്തെക്കുറിച്ചുള്ള വിവരങ്ങൾ from ക്രിക്ക് ആർക്കൈവിൽനിന്നും
വർഗ്ഗം:വെസ്റ്റ് ഇൻഡീസിലെ ക്രിക്കറ്റ് സ്റ്റേഡിയങ്ങൾ
റോസ് ബൗൾ ക്രിക്കറ്റ് ഗ്രൗണ്ട്

ഇംഗ്ലണ്ടിലെ സതാമ്പ്ടണിൽ സ്ഥിതി ചെയ്യുന്ന ഒരു ക്രിക്കറ്റ് സ്റ്റേഡിയമാണ് **റോസ് ബൗൾ**. പ്രാദേശികതലത്തിൽ എജയിസ് ബൗൾ എന്നാണ് ഈ സ്റ്റേഡിയം അറിയപ്പെടുന്നത്. സതാമ്പ്ടണിലെ അന്താരാഷ്ട്ര ക്രിക്കറ്റ് ഗ്രൗണ്ടായിരുന്ന കൗണ്ടി ഗ്രൗണ്ട് ഉപയോഗശൂന്യമായതിനെത്തുടർന്ന് 2001ലാണ് റോസ് ബൗൾ ക്രിക്കറ്റ് ഗ്രൗണ്ട് സ്ഥാപിതമായത്. ദക്ഷിണാഫ്രിക്കയും സിംബാബ്‌വെയും തമ്മിൽ 2003 ജൂലൈയിൽ നടന്ന ഏകദിന മത്സരമാണ് റോസ് ബൗൾ ക്രിക്കറ്റ് ഗ്രൗണ്ടിൽ ആദ്യമായി അരങ്ങേറിയ അന്താരാഷ്ട്ര ക്രിക്കറ്റ് മൽസരം.  ആദ്യകാലങ്ങളിൽ ഏകദിന, ട്വന്റി20 മൽസരങ്ങൾക്ക് മാത്രമായി പരിഗണിക്കപ്പെട്ടിരുന്ന റോസ് ബൗൾ സ്റ്റേഡിയത്തിന് വളരെ വൈകി മാത്രമാണ് ടെസ്റ്റ് മൽസരങ്ങൾക്ക് ആതിഥേയത്വം വഹിക്കുവാനുള്ള പദവി അന്താരാഷ്ട്ര ക്രിക്കറ്റ് സമിതി അൽകിയത്. 2009ൽ ടെസ്റ്റ് മൽസരങ്ങൾക്കുകൂടി വേദിയാകുവാൻ വേണ്ടി റോസ്ബൗൾ സ്റ്റേഡിയം പുതുക്കിപ്പണിതു. 2011ൽ ഇംഗ്ലണ്ടും ശ്രീലങ്കയും തമ്മിൽ നടന്ന  മൽസരമാണ് ഇവിടെ നടന്ന ആദ്യ രാജ്യാന്തര ടെസ്റ്റ് മൽസരം.20,000 പേരേ ഒരേസമയം ഉൾക്കൊള്ളാൻ സ്റ്റേഡിയത്തിനു കഴിയും.ഹാംഷെയർ കൗണ്ടി ക്രിക്കറ്റ് ക്ലബിന്റെ ഹോം ഗ്രൗണ്ടാണ് റോസ് ബൗൾ.2004 ചാമ്പ്യൻസ് ട്രോഫി ടൂർണ്ണമെന്റിന് ഈ സ്റ്റേഡിയം വേദിയായിട്ടുണ്ട്.അന്താരാഷ്ട്ര ട്വന്റി 20 ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോർ നേട്ടം ഈ ഗ്രൗണ്ടിൽ വെച്ചാണ് നടന്നത്.2013ൽ ഇംഗ്ലണ്ടിനെതിരെഇവിടെ നടന്ന ട്വന്റി 20 മൽസരത്തിൽ ഓസ്ട്രേലിയയുടെ ആരോൺ ഫിഞ്ച് ആണ് ഈ നേട്ടം കൈവരിച്ചത്.

## അവലംബം

## പുറത്തേക്കുള്ള കണ്ണികൾ

*റോസ് ബൗൾ- ഗ്രൗണ്ടിന്റെ വിവരങ്ങൾ  ക്രിക്ക് ഇൻഫോയിൽനിന്നും
*റോസ് ബൗൾ - ഗ്രൗണ്ടിന്റെ വിവരങ്ങൾ ക്രിക്ക് ആർക്കൈവിൽനിന്നും
വർഗ്ഗം:ഇംഗ്ലണ്ടിലെ ക്രിക്കറ്റ് സ്റ്റേഡിയങ്ങൾ
പഴയംവീടൻ ചന്തു

പഴശ്ശിരാജാവിന്റെ ഒരു ജനറൽ ആയിരുന്നു **പഴയംവീടൻ ചന്തു (Pazhayamviden Chandu).** ഇയാൾ ഒറ്റിക്കൊടുത്തതോടെയാണ് ബ്രിട്ടീഷുകാരുമായുള്ള യുദ്ധത്തിൽ പഴശ്ശി തോൽക്കാനും കൊല്ലപ്പെടാനും ഇടയായത്.

## ആദ്യകാല ജീവിതം
ഒരു പാവപ്പെട്ട കുടുംബത്തിൽ ജനിച്ചുവളർന്ന ചന്തു പട്ടിണികൊണ്ട് ചെറുപ്പത്തിൽത്തന്നെ പഴശ്ശിയുടെ പരിവാരത്തിൽ ചേർന്നു. അവന്റെ കഴിവിലും ധൈര്യത്തിലും ആകൃഷ്ടനായ പഴശ്ശി സ്വന്തം മകനെപ്പോലെയാണ് ചന്തുവിനെ സ്നേഹിച്ചത്. യുദ്ധകാര്യങ്ങളിലും ഭരണത്തിലും ഏറ്റവും നല്ല ശിക്ഷണം നൽകി പഴശ്ശി ചന്തുവിനെ ഒരു മന്ത്രിയാക്കി. സാധാരണക്കാരനായി ജനിച്ച ചന്തുവിനെ പഴശ്ശി ഒരു പ്രഭുസ്ഥാനത്തേക്ക് ഉയർത്തി. പഴയവീട് എന്നു പേരുള്ള ഒരു നമ്പ്യാർ(നായർ)കുടുംബത്തോട് ചന്തുവിനെ ദത്തെടുക്കാൻ പഴശ്ശി ആവശ്യപ്പെട്ടു. അങ്ങനെ ചന്തു പഴയംവീട്ടിൽ ചന്തു നമ്പ്യാർ ആയി.

## വിവാഹം
പ്രസിദ്ധനായ കൈതേരി അമ്പുവിന്റെ സഹോദരിയായ ഉണ്ണിയമ്മയെ പഴശ്ശിരാജ ചന്തുവിന് വിവാഹം ചെയ്തുകൊടുത്തു. ചന്തുവിന്റെ തനിനിറം മനസ്സിലായതിനാലാവണം അമ്പുവിന് ഈ ബന്ധത്തിനോട് അത്ര താത്പര്യമില്ലായിരുന്നു. പഴശ്ശിരാജാവിനോട് എതിരുപറയാൻ ആവാത്തതിനാൽ അമ്പുവിനു സമ്മതിക്കേണ്ടി വന്നു.

## സൈനിക സേവനം
മൈസൂർ സേനയോട് പഴശ്ശിക്കൊപ്പം നിന്ന്  ധീരമായി ചന്തു പോരാടി. അക്കാലത്ത് കേരളത്തിലെ ഏറ്റവും കഴിവുള്ള പോരാളിയായിരുന്നത്രേ ചന്തു. 

## ഇരട്ട ചാരൻ
1793 -ൽ പഴശ്ശിരാജാവിനോട് ഇടഞ്ഞ് പരസ്യമായിത്തന്നെ പഴശ്ശിയുടെ ശത്രുവും അമ്മാവനും ആയ വീരവർമ്മയോടൊപ്പവും പിന്നീട് ഈസ്റ്റ് ഇന്ത്യ കമ്പനിക്കൊപ്പവും ചന്തു ചേർന്നു. ശത്രുരാജ്യത്തിന്റെ നീക്കം പഴശ്ശിയെ അറിയിച്ചുകൊണ്ടിരുന്ന ഒരു ചാരനായിരുന്നു ചന്തു. വെല്ലസ്ലിയോടുപോലും  അടുപ്പം സൂക്ഷിച്ചിരുന്നയാളായിരുന്നത്രെ ചന്തു.

## പഴശ്ശിരാജാവിനെ ഒറ്റിക്കൊടുത്തത്
പഴശ്ശിരാജാവിന്റെ യുദ്ധതന്ത്രങ്ങളെപ്പറ്റി ചന്തു 1805 -ൽ ബ്രിട്ടീഷുകാർക്ക് ഒറ്റിക്കൊടുത്തതാണത്രേ പഴശ്ശിയുടെ തോൽവിക്കും പിന്നീടുണ്ടായ ചെറുത്തുനിൽപ്പുകൾക്കും അന്ത്യ കുറിച്ചത്. തന്റെ മരണത്തിനു മുൻപ് ഇക്കാര്യം പഴശ്ശിയെപ്പോലും അത്ഭുതപ്പെടുത്തിയിരുന്നു. പണത്തിനു വേണ്ടിയായിരുന്നത്രേ ചന്തു പഴശ്ശിയെ ഒറ്റിക്കൊടുത്തത്.

## മരണം
ദുർഗ്രഹമായ ചുറ്റുപാടുകളിലാണ് ചന്തു മരിച്ചത്. പ്രതികാരമായി പഴശ്ശിയുടെ ആൾക്കാർ തന്നെയാവണം ചന്തുവിനെ കൊന്നത്. അയാളെക്കൊണ്ടുള്ള ആവശ്യം കഴിഞ്ഞതിനാലും 12 വർഷത്തോളം പഴശ്ശിക്കു വേണ്ടി ചാരപ്പണി ചെയ്തതിന്റെയും ശിക്ഷയായി ബ്രിട്ടീഷുകാർ തന്നെയാണ് ചന്തുവിനെ വധിച്ചത് എന്നാണ് മറ്റൊരു വാദം.

## ഇതും കാണുക
പഴശ്ശിരാജ (ചലച്ചിത്രം)

## അവലംബം

വർഗ്ഗം:കേരളചരിത്രം
യു.എൻ. കാലാവസ്ഥ ഉച്ചകോടി 2015

ലഘുചിത്രം|ലോഗോ
കാർബൺ ബഹിർഗമനം കുറയ്ക്കുന്നതിനും ആഗോളതാപനത്തിന്റെ വേഗം കുറയ്ക്കുന്നതിനുമായി 2015 നവംബർ 30ന് പാരീസിലാണ് **ലോക കാലാവസ്ഥാ ഉച്ചകോടി** നടന്നത്.  പാരീസിലെ ബോർഷെയിൽ ചേർന്ന സമ്മേളനത്തിൽ 196 രാജ്യങ്ങളുടെ പ്രതിനിധികളാണ് പങ്കെടുത്തത്. ഐക്യരാഷ്ട്രസഭയുടെ ആഭിമുഖ്യത്തിൽ, **സിഒപി 21** അഥവാ **21–ാം കോൺഫറൻസ് ഓഫ് പാർട്ടീസ്** എന്നാണ് ഈ സമ്മേളനം അറിയപ്പെടുന്നത്.

## അവലംബം

## പുറത്തേക്കുള്ള കണ്ണികൾ

* COP21 On Demand video overview
* Official French website  
* Official UN website
* Official Paris Climate Conference
* Climate Change? => Real Answers (NYT – 2015)
* COP21 questions and answers. Video by the United Nations Development Programme (UNDP)
* Why COP21 matters, and how climate change impacts sustainable development. Video by the United Nations Development Programme (UNDP)
* Background on COP21 from  the United Nations Development Programme (UNDP)  
* NOAA State of the Climate

വർഗ്ഗം:പരിസ്ഥിതിസംരക്ഷണം
വർഗ്ഗം:ആഗോളതാപനം
സ്റ്റുവർട്ട് ബ്രോഡ്

ഇംഗ്ലണ്ടിനു വേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ് സ്റ്റുവർട്ട് ക്രിസ്റ്റഫർ ജോൺ ബ്രോഡ് എന്ന **സ്റ്റുവർട്ട് ബ്രോഡ്** (ജനനം24 ജൂൺ, 1986). ഒരു വലംകൈയൻ ഫാസ്റ്റ് ബൗളറും ഇടംകൈയൻ ബാറ്റ്സ്മാനുമാണദ്ദേഹം. 2006 ഓഗസ്റ്റിൽ പാകിസ്താനെതിരെ നടന്ന ഏകദിന ക്രിക്കറ്റ് മൽസരത്തിലൂടെ രാജ്യാന്തര ക്രിക്കറ്റിൽ അരങ്ങേറിയ ബ്രോഡ് ഇന്ന് ഇംഗ്ലണ്ട് ടീമിലെ ഒരവിഭാജ്യ ഘടകമാണ്. ഇംഗ്ലണ്ട് ടീമിന്റെ ബൗളിംഗിന്റെ നെടുംതൂണായി അറിയപ്പെടുന്ന അദ്ദേഹം ടെസ്റ്റ് ക്രിക്കറ്റിൽ രണ്ടുതവണ പത്ത് വിക്കറ്റ് നേട്ടം കൈവരിച്ചിട്ടുണ്ട്. ഇംഗ്ലണ്ടിനായി ടെസ്റ്റ് ക്രിക്കറ്റിൽ നാലാമത് ഏറ്റവുമധികം വിക്കറ്റുകൾ നേറ്റിയ ബൗളറും ബ്രോഡാണ്. 2007, 2011, 2015 ഏകദിന ക്രിക്കറ്റ് ലോകകപ്പുകൾ,2009, 2013 ചാമ്പ്യൻസ് ട്രോഫി, 2007 മുതൽ 2014 വരെയുള്ള ട്വന്റി20 ലോകകപ്പുകൾ എന്നീ രാജ്യാന്തര ടൂർണ്ണമെന്റുകളിലും ബ്രോഡ്
 ഇംഗ്ലണ്ട് ടീമിന്റെ ഭാഗമായിട്ടുണ്ട്. 2007 ട്വന്റി20 ലോകകപ്പിൽ ബ്രോഡിനെതിരെ ഒരോവറിലെ ആറു പന്തുകളിലും ഇന്ത്യയുടെ യുവരാജ് സിങ് സിക്സറുകൾ പായിച്ചത് രാജ്യാന്തരതലത്തിൽ ശ്രദ്ധേയമായിരുന്നു.ബ്രോഡു൦ ഇംഗ്ലണ്ട് ക്രിക്കറ്റ് ടീമിൽ നാണംകെട്ട നിമിഷമായിരുന്നു അത്.  ഏറെക്കാലം ഇംഗ്ലണ്ട് ക്രിക്കറ്റ് ടീമിന്റെ ട്വന്റി20 ക്രിക്കറ്റിലെ നായകനായും അദ്ദേഹം പ്രവർത്തിച്ചിട്ടുണ്ട്. ആഭ്യന്തരക്രിക്കറ്റിൽ ലെയ്സ്റ്റർഷെയർ, നോട്ടിങ്ഹാംഷെയർ എന്നീ ടീമുകൾക്ക് വേണ്ടിയാണ് അദ്ദേഹം കളിക്കുന്നത്.

## അവലംബം

## പുറത്തേക്കുള്ള കണ്ണികൾ

*
*Stuart Broad 's profile page on Wisden
*
*Cricket Online Profile 
*Nottinghamshire County Cricket Club Profile 
വർഗ്ഗം:1986-ൽ ജനിച്ചവർ
വർഗ്ഗം:ജൂൺ 24-ന് ജനിച്ചവർ
വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
ഒപ്ടിക്കൽ ഡിസ്ക് ഓതറിംഗ്

ശരിയായ ലോജിക്കൽ വോള്യം ഫോർമാറ്റിൽ   വീഡിയോ, ഓഡിയോ  അല്ലെങ്കിൽ മറ്റ് വിവരങ്ങൾ ഒരു സി.ഡി.യിലോ ഡി.വി.ഡി.യിലോ (ബ്ലൂ റേ ഡിസ്ക്  ഉൾപ്പെടെ) പകർത്തുന്നത് **ഒപ്ടിക്കൽ ഡിസ്ക് ഓതറിംഗ്** എന്ന് അറിയപ്പെടുന്നു.
## പ്രോസസ്സ്
ഒരു ഒപ്റ്റിക്കൽ ഡിസ്ക് ബേൺ ചെയ്യുന്നതിന്, ഒരു ഡിസ്ക് ഡ്രൈവിലെ മറ്റൊരു ഫയൽ സിസ്റ്റത്തിലെ ഫയൽ പോലെയുള്ള ടെംപററി സ്റ്റോറേജിൽ, ഒപ്റ്റിക്കൽ ഡിസ്കിനായി രൂപകൽപ്പന ചെയ്ത തരത്തിലുള്ള ഒരു പൂർണ്ണ ഫയൽ സിസ്റ്റം ഉള്ള ഒരു ഒപ്റ്റിക്കൽ ഡിസ്ക് ഇമേജ് ആദ്യം സൃഷ്ടിക്കുന്നു. സിഡി-ആർഡബ്ല്യൂ ഡിവിഡി±ആർഡബ്ല്യൂ, ബിഡി-ആർഇ(CD-RW, DVD±RW, BD-RE) തുടങ്ങിയ റീറൈറ്റബിൾ മീഡിയ ഉപയോഗിച്ച് ടാർഗെറ്റ് ഉപകരണങ്ങളിൽ ചിത്രം പകർത്തുന്നത് പരീക്ഷിച്ചേക്കാം. തുടർന്ന്, ഒരാൾ ചിത്രം ഡിസ്കിലേക്ക് പകർത്തുന്നു (സാധാരണയായി ഹാർഡ് ഡിസ്ട്രിബ്യൂഷനുള്ള മീഡിയ റൈറ്റ്-വൺസ്(write-once)ഉപയോഗിക്കുന്നു).

മിക്ക ഒപ്റ്റിക്കൽ ഡിസ്ക് ഓതറിംഗ് യൂട്ടിലിറ്റികളും ഒരു ഡിസ്ക് ഇമേജ് സൃഷ്ടിക്കുകയും അത് ബണ്ടിൽ ചെയ്ത ഓപ്പറേഷനിലൂടെ ഡിസ്കിലേക്ക് പകർത്തുകയും ചെയ്യുന്നു, അതിനാൽ ഉപയോക്താക്കൾക്ക് പലപ്പോഴും സൃഷ്ടിക്കുന്നതും ബേൺ ചെയ്യുന്നതും തമ്മിലുള്ള വ്യത്യാസം അറിയില്ല. എന്നിരുന്നാലും, ഡിസ്ക് ഇമേജ് സൃഷ്ടിക്കുന്നത് സമയമെടുക്കുന്ന പ്രക്രിയയാണ്, അതേസമയം ഇമേജ് പകർത്തുന്നത് വളരെ വേഗത്തിലാണ്. മിക്ക ഡിസ്ക് ബേണിംഗ് ആപ്ലിക്കേഷനുകളും ഒരു കോപ്പി ഉണ്ടാക്കിയ ശേഷം താൽക്കാലിക ഫോൾഡറിൽ നിന്ന് ചിത്രം ഇല്ലാതാക്കുന്നു. ഉപയോക്താക്കൾ ഈ ഡിഫോൾട്ട് അസാധുവാക്കുകയും, ഇമേജ് സംരക്ഷിക്കാൻ ആപ്ലിക്കേഷനോട് പറയുകയാണെങ്കിൽ, കൂടുതൽ പകർപ്പുകൾ സൃഷ്ടിക്കാൻ അവർക്ക് ചിത്രം വീണ്ടും ഉപയോഗിക്കാനാകും. അല്ലെങ്കിൽ, ഓരോ തവണയും ഒരു പകർപ്പ് ആവശ്യമുള്ളപ്പോൾ ചിത്രം പുനർനിർമ്മിക്കേണ്ടി വരും.

ചില പാക്കറ്റ്-റൈറ്റിംഗ് ആപ്ലിക്കേഷനുകൾക്ക് മുഴുവൻ ഡിസ്കും ഒരേസമയം എഴുതേണ്ടതില്ല, എന്നാൽ വ്യത്യസ്ത സമയങ്ങളിൽ വ്യത്യസ്ത ഭാഗങ്ങൾ എഴുതാൻ അനുവദിക്കുന്നു. ഒരു ഫ്ലോപ്പി ഡിസ്ക് അല്ലെങ്കിൽ റീറൈറ്റബിൾ സിഡി പോലെയുള്ള റീറൈറ്റബിൾ മീഡിയത്തിലാകാം എന്നതിനാൽ, ഡിസ്കിലെ ഡാറ്റാ മായ്ച്ച് പുന:നിർമാണം നടത്താൻ ഉപയോക്താവിനെ അനുവദിക്കുന്നു. എന്നിരുന്നാലും, ഡിസ്ക് റീറൈറ്റബിൾ അല്ലെങ്കിൽ, തന്നിരിക്കുന്ന ബിറ്റ് ഒരിക്കൽ മാത്രമേ എഴുതാൻ കഴിയൂ. ഈ പരിമിതി കാരണം, ഒരു കാരണവശാലും ബേൺ പരാജയപ്പെട്ട ഒരു നോൺ റീറൈറ്റബിൾ ഡിസ്ക് നന്നാക്കാൻ കഴിയില്ല. (അത്തരമൊരു ഡിസ്കിനെ സംഭാഷണത്തിൽ "കോസ്റ്റർ" എന്ന് വിളിക്കുന്നു, ഇത് ഒരു ബീവറേജ് കോസ്റ്ററിനെ പറ്റി പരാമർശിക്കുന്നു.)

ഓട്ടറിംഗ് പ്രക്രിയ ഒപ്റ്റിമൈസ് ചെയ്യുന്നതിനും പിശകുകൾ തടയുന്നതിനുമായി ഒപ്റ്റിക്കൽ ഡിസ്ക് ഓതറിംഗ് സാങ്കേതികവിദ്യകൾ ധാരാളം ഉണ്ട്. ചില പ്രോഗ്രാമുകൾക്ക് ഒരു ഡിസ്ക് ഇമേജ് ഫയൽ സിസ്റ്റം ടൈപ്പായി മൗണ്ട് ചെയ്യാൻ കഴിയും, അതിനാൽ ഈ ഇമേജുകൾ മൗണ്ട് ചെയ്ത ഡിസ്കുകളായി മാറുന്നു. ഡിസ്ക് ഇമേജ് അസംബിൾ ചെയ്തതിന് ശേഷം ഒരു ഫിസിക്കൽ ഡിസ്കിലേക്ക് എഴുതുന്നതിന് മുമ്പ് അത് പരിശോധിക്കാവുന്നതാണ്.

## അവലംബം
വർഗ്ഗം:പുതുമുഖലേഖനം
ഡാർവിൻ, നോർത്തേൺ ടെറിട്ടറി

ഓസ്ട്രേലിയയിലെ ഒരു പ്രധാന നഗരവും നോർത്തേൺ ടെറിട്ടറിയുടെ തലസ്ഥാനവുമാണ് **ഡാർവിൻ (ഇംഗ്ലിഷ്: Darwin)**. രാജ്യത്തിന്റെ വടക്കേ അറ്റത്ത് തിമൂർ കടലിന്റെ തീരത്തായാണ് ഈ നഗരം സ്ഥിതി ചെയ്യുന്നത്. ദക്ഷിണപൂർവേഷ്യയുമായി ചേർന്നുകിടക്കുന്നതിനാൽ ഏഷ്യയുടെ കവാടം എന്നാണ് ഡാർവിൻ നഗരം ഓസ്ട്രേലിയയിൽ പൊതുവെ അറിയപ്പെടുന്നത്. പാർമേസ്റ്റൺ എന്നായിരുന്നു നഗരത്തിന്റെ പഴയപേർ. 1839ൽ ചാൾസ് ഡാർവിനെയും വഹിച്ചുകൊണ്ടുള്ള എച്ച്.എം.എസ് ബീഗിൾ കപ്പൽ ഈ തുറമുഖത്തെത്തുകയുണ്ടായി. ചാൾസ് ഡാർവിനോടുള്ള ആദരസൂചകമായാണ് നഗരത്തിനു ആ പേർ ലഭിച്ചത്. ഓസ്ട്രേലിയയിലെ ആധുനികനഗരങ്ങളിലൊന്നായാണ് ഡാർവിൻ അറിയപ്പെടുന്നത്.

തദ്ദേശീയർക്കുപുറമെ ചൈന, ന്യൂസിലൻഡ്, അയർലണ്ട്, ഇന്തോനേഷ്യ, കിഴക്കൻ ടിമോർ എന്നീ രാജ്യങ്ങളിൽനിന്നുള്ളവരും ഇവിടെ താമസിക്കുന്നു. ഔദ്യോഗിക കണക്കുകൾ അനുസരിച്ച് 1,36,245 ആണ് ഡാർവിനിലെ ജനസംഖ്യ. ക്രിസ്തുമതമാണ് ഇവിടുത്തെ പ്രധാനമതം. ഇംഗ്ലീഷിനുപുറമെ ഇറ്റാലിയൻ, ഗ്രീക്ക്, ചൈനീസ് ഭാഷകളും ഇവിടുത്തുകാർ സംസാരിച്ചുപോരുന്നു. രാജ്യത്തെ പ്രധാന വിനോദസഞ്ചാരകേന്ദ്രങ്ങളിലൊന്നായ ഡാർവിനിൽ പ്രതിവർഷം ലക്ഷക്കണക്കിനു ടൂറിസ്റ്റുകളാണ് എത്താറുള്ളത്. ഓസ്ട്രേലിയയിലെ മറ്റു പ്രധാന നഗരങ്ങളുമായി ദേശീയപാത വഴി ബന്ധപ്പെട്ടിരിക്കുന്ന ഡാർവിനിൽ ഒരു രാജ്യാന്തര വിമാനത്താവളവുമുണ്ട്

## അവലംബം

## പുറത്തേക്കുള്ള കണ്ണികൾ
*
*Darwin  at the ഓസ്ട്രേലിയൻ ബ്യൂറോ ഓഫ് സ്റ്റാറ്റിസ്റ്റിക്സ്
*Darwin – Tടൂറിസം ഓസ്ട്രേലിയ 
വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
വർഗ്ഗം:ഓസ്ട്രേലിയയിലെ തലസ്ഥാന നഗരങ്ങൾ
പള്ളൂർ ഏമാൻ

വയനാട്ടിലുണ്ടായിരുന്ന ഒരു നായർ ജന്മിയായിരുന്നു **പള്ളൂർ എമാൻ (Pallur Eman)** (മരണം 1820). പഴശ്ശിരാജാവും ഈസ്റ്റ് ഇന്ത്യ കമ്പനിയുമായി നടന്ന കോട്ടയം യുദ്ധങ്ങളിൽ (1793-1806) ഇദ്ദേഹം പങ്കെടുത്തിരുന്നു.

1799 -ൽ ഏമാൻ ബ്രിട്ടീഷുകാർക്കുവേണ്ടി പോരാടി. 1802 -ൽ തന്റെ രാജാവായ പഴശ്ശിക്കുവേണ്ടി ഒരു ഇരട്ട ചാരനായി അയാൾ.

## ഇംഗ്ലീഷുകാരുടെ വശത്താകലും ചരപ്പണിയും
വളരെ സമർത്ഥനായ ഒരാൾ ആയാണ് ബ്രിട്ടീഷുകാർ ഏമാനെ കണ്ടത്. വർഷത്തിൽ 200 രൂപ ശമ്പളത്തിന് 1799 -ൽ അയാൾ ബ്രിട്ടീഷുകാരുടെ ഉപദേശകൻ ആയി പ്രവർത്തിച്ചിരുന്നു. ആർതർ വെല്ലസ്ലിയോടൊപ്പം പ്രവർത്തിച്ചിരുന്ന ഏമാന്റെ സഹായത്തോടെ ബ്രിട്ടീഷുകാർക്ക് 1801 -ൽ പേരിയ പിടിച്ചെടുക്കാൻ കഴിഞ്ഞു. അതിനാൽത്തന്നെ 1801 ലും 1802 ലും പഴശ്ശിക്ക് വളരെ ബുദ്ധിമുട്ട് ഉണ്ടാക്കാൻ കഴിഞ്ഞു. ഒരിക്കൽ തന്റെ വിശ്വസ്തനായിരുന്ന പഴയംവീടൻ ചന്തു പഴശ്ശിയെ ബ്രിട്ടീഷുകാർക്ക് ഒറ്റിക്കൊടുത്തു. ബ്രിട്ടീഷുകാർ പിന്തുടർന്നപ്പോൾ പഴശ്ശിക്ക് നിൽക്കക്കള്ളിയില്ലാതെ ആസ്ഥാനങ്ങൾ പലതവണ മാറ്റേണ്ടി വന്നു. എന്നാൽ ഇക്കാലത്ത് ഏമാൻ പഴശ്ശിയെ സഹായിക്കാൻ ഒരു ഇരട്ടചാരന്റെ പണിയായിരുന്നു ചെയ്തത്. 1805 -ൽ അറസ്റ്റ് ചെയ്യുന്നതുവരെ ഏമാന്റെ മൂത്ത സഹോദരൻ പള്ളൂർ രയരപ്പൻ നായരും പഴശ്ശിയെ പിന്തുണച്ചിരുന്നു.

### ചാരപ്പണി കണ്ടെത്തലും, രക്ഷപ്പെടലും ഗോത്രവർഗ്ഗക്കാരോടുള്ള സഖ്യവും
1802 -ൽ പനമരം കോട്ട ബ്രിട്ടീഷുകാർ പിടിച്ചെടുത്തപ്പോൾ ഏമാന്റെ ഇരട്ട ചാരപ്പണിയെപ്പറ്റി മനസ്സിലാവുകയും അയാൾ രക്ഷപ്പെട്ട് പഴശ്ശിയുടെ കൂടെ കൂടുകയും ചെയ്തു. വ്രിട്ടീഷുകാർ ഏമാനെ പിടികൂടുന്നവർക്ക് 1000 പണം ഇനാം പ്രഖ്യാപിക്കുകയും ചെയ്തു. മുല്ലുകുരുമ്പ എന്ന സൈനികഗോത്രക്കാരോട് പഴശ്ശിയെ പിന്തുണക്കാൻ ഏമാൻ പ്രേരിപ്പിച്ചു.

### മലബാർ സബ്-ജയിൽ ആക്രമണം
1802 മാർച്ച് 23 -ആം തിയതി ഏമാനും സംഘവും താമരശ്ശേരി ചുരത്തിലൂടെ ചെന്ന് കോഴിക്കോട് സബ്-ജയിൽ ആക്രമിച്ചു. 250 -ഓളം ജയിൽ കാവൽക്കാരെ പിടിക്കുകയോ വധിക്കുകയോ ചെയ്തു. ആയുധങ്ങളും പടക്കോപ്പുകളും കൈക്കലാക്കി. മോചിതരായ പല തടവുകാരും ഏമാനൊപ്പം ചേർന്നു. മലബാർ കളക്ടറായ മക്‌ലോഡ് രാജിവച്ചു. പിന്നീടും ഏമാൻ ബ്രിട്ടീഷുകാരോട് പോരാട്ടം തുടർന്നു. 1805 -ൽ പഴശ്ശിരാജാവ് കൊല്ലപ്പെട്ടതിനു ശേഷം അദ്ദേഹത്തിന്റെ അനന്തരവൻ സ്ഥാനമേറ്റു. 1806 -ൽ ബ്രിട്ടീഷുകാർ ഏമാനെ പിടികൂടി.

### തടവും നാടുകടത്തിലും മരണവും
ശ്രീരംഗപട്ടണത്ത് നടന്ന വിചാരണക്കൊടുവിൽ ഏമാനെ വധശിക്ഷയ്ക്ക് വിധിച്ചു. പിന്നീട് ആ ശിക്ഷ ജീവപര്യന്തമാക്കി മാറ്റി. ഏതാണ്ട് 1807 -ൽ ഏമാനെയും സഹോദരനേയും പെനാംഗ് ദ്വീപിലേക്ക് നാടുകടത്തി. ഏമാൻ ഒഴികെ റ ചില തടവുകാരെ 1819 -ൽ മോചിപ്പിച്ചു. നാട്ടിലേക്ക് വിട്ടാൽ അയാൾ വീണ്ടും പ്രശ്നങ്ങൾ ഉണ്ടാക്കുമെന്ന് ബ്രിട്ടീഷുകാർക്ക് തോന്നി. 1820 -ൽ പെനാംഗ് ദ്വീപിൽത്തന്നെ വച്ച് ഏമാൻ മരണമടഞ്ഞു.

## ഇതും കാണുക
*പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിലുള്ള യുദ്ധങ്ങൾ

## അവലംബം

## അധികവായനയ്ക്ക്
* Kurup K. K. N. "Pazhassi Samarangal." 1980.
* Nair C. G. "Wynad, its peoples and traditions." Asian Educational Services 2000. p32 – 33. ISBN 978-8120615236. Accessed 19 October 2012.

വർഗ്ഗം:കേരളചരിത്രം
കാലിക്കോ

കോഴിക്കോട് ഉൽഭവിച്ച ഒരുതരം തുണിത്തരമാണ് **കാലിക്കോ**. ബ്ലീച്ച് ചെയ്യാത്ത, പരുക്കനായ, കട്ടി കൂടിയ തുണിത്തരമാണിത്.  കോഴിക്കോട്ടെ ചാലിയ ജാതിവ്യവസ്ഥയിൽ പെടുന്ന നെയ്ത്തുകാരായിരുന്നു പ്രധാനമായും കാലിക്കോ തുണികൾ നിർമ്മിച്ചിരുന്നത്. കോഴിക്കോടിന് 'കാലിക്കറ്റ്' എന്ന പേർ ലഭിക്കുവാനുള്ള കാരണം 'കാലിക്കോ' തുണികൾ ഇവിടെനിന്നും കയറ്റിയയയ്ക്കുന്നതുകൊണ്ടാണ്. പല വർണ്ണങ്ങളിൽ പ്രിന്റ് ചെയ്ത കാലിക്കോ തുണിത്തരങ്ങൾ യൂറോപ്പിൽ പ്രസിദ്ധമായിരുന്നു. ബ്രിട്ടീഷുകാരായിരുന്നു കാലിക്കോയുടെ പ്രധാന ഉപഭോക്താക്കൾ.

## ചരിത്രം
12-ാം നൂറ്റാണ്ടിൽ ജീവിച്ചിരുന്ന ഹേമചന്ദ്രന്റെ കാവ്യങ്ങളിൽ താമരമുദ്രകളാൽ അലങ്കൃതമായ കാലിക്കോയെപ്പറ്റി പരാമർശമുണ്ട്. 15-ാം നൂറ്റാണ്ടു മുതൽ അറബി വ്യാപാരികൾ വഴി കാലിക്കോ ഈജിപ്തിലെത്തി. 17-ാം നൂറ്റാണ്ടു മുതലാണ് യൂറോപ്പിൽ കാലിക്കോ പ്രചാരത്തിലായത്. കമ്പിളിയും പട്ടും വാങ്ങാൻ സാമ്പത്തികശേഷിയില്ലാത്തവർക്ക് വിലകുറഞ്ഞ കാലിക്കോ ഒരാശ്വാസമായി. വ്യാവസായിക വിപ്ലവം വന്നതോടെ, ഇന്ത്യൻ നിർമ്മിത കാലിക്കോ ബ്രിട്ടണിൽ നിരോധിക്കുകയും, പരുത്തി ഇന്ത്യയിൽ നിന്ന് കൊണ്ടുവന്ന് ബ്രിട്ടീഷ് ഫാക്ടറികളിൽ സംസ്കരിച്ച് കാലിക്കോ മാതൃകയിലുള്ള തുണിത്തരങ്ങൾ നിർമ്മിക്കാൻ ആരംഭിക്കുകയും ചെയ്തു. ഇന്ത്യൻ കാലിക്കോ ഉത്പ്പന്നങ്ങൾ നിരോധിച്ചുകൊണ്ടുള്ള കാലിക്കോ നിയമം( കാലിക്കോ ആക്ടു് )ബ്രിട്ടണിൽ സർക്കാർ നടപ്പിലാക്കിയിരുന്നു.തടവുകാരെ ജയിലറയ്ക്ക് പുറത്തിറക്കുമ്പോൾ കാലിക്കോ കൊണ്ട് നിർമ്മിതമായ മുഖം മൂടി അണിയിക്കുന്നത് ഓസ്ത്രേലിയയിൽ പ്രചാരത്തിലുണ്ടായിരുന്ന ആചാരമാണ്.

## കാലിക്കോ പ്രിന്റിങ്

ചെറിയ പൂക്കളുടെ ആകൃതിയിലുള്ള പ്രിന്റുകളാണ് കാലിക്കോവിന്റെ പ്രത്യേകത. വലിയ തടിക്കഷ്ണങ്ങളിൽ ചിത്രങ്ങൾ ആലേഖനം ചെയ്ത്, നിറം പിടിപ്പിച്ച് തുണിയിൽ അച്ചടിക്കലായിരുന്നു പഴയ രീതി. പിന്നീട് ആലിസാരിൻ എന്ന രാസവസ്തു ഉപയോഗിച്ച് ബ്ലോക്ക് പ്രിന്റിങ് ചെയ്തുതുടങ്ങി. ചെറിയ പൂക്കളുടെ പ്രിന്റുകളുള്ള എല്ലാ വസ്ത്രങ്ങളും പിൽക്കാലത്ത് 'കാലിക്കോ പ്രിന്റിങ്'എന്ന് അറിയപ്പെട്ടു തുടങ്ങി.

## അവലംബം

വർഗ്ഗം:മലബാർ
മലബാർ കുടിയേറ്റം

ഇരുപതാം നൂറ്റാണ്ടിൽ തിരുവതാംകൂർ ഭാഗത്തു നിന്ന് മലബാർ മേഖലയിലേക്ക് സുറിയാനി ക്രിസ്ത്യാനികൾ നടത്തിയ കുടിയേറ്റത്തെയാണ് **മലബാർ കുടിയേറ്റം** എന്ന് വിശേഷിപ്പിക്കുന്നത്.' 1920-കളിൽ തുടങ്ങിയ ഈ കുടിയേറ്റം 1980-കൾ വരെയും ഉണ്ടായിരുന്നു. ഈ കുടിയേറ്റത്തിന്റെ ഭാഗമായി മലബാർ മേഖലയിലെ ക്രിസ്ത്യാനികളുടെ എണ്ണം 1931 നെ അപേക്ഷിച്ച് 1971-ൽ പതിനഞ്ച് മടങ്ങായി മാറി.

സ്വതന്ത്രപൂർവ്വ ഇന്ത്യയിൽ മദ്രാസ് പ്രവിശ്യയ്ക്കു കീഴിലായിരുന്നു മലബാർ. ഇരുപതാം നൂറ്റാണ്ടിൽ മധ്യ തിരുവതാംകൂറിലെ ജനസംഖ്യ അധികരിക്കുകയും, എന്നാൽ കൃഷിഭൂമിയുടെ വിസ്താരം കൂടുതലില്ലാതെ തുടരുകയും ചെയ്തു. മലബാർ മേഖലയിലുള്ള സ്ഥലങ്ങളിലെ കൃഷിസാധ്യത മനസ്സിലാക്കി പലരും ഇവിടങ്ങളിലേക്ക് കുടിയേറിപ്പാർത്തു. പ്രാദേശിക ജന്മികളുടെയും, രാജാക്കന്മാരുടെയും കയ്യിൽ നിന്ന് സ്ഥലം വാങ്ങി തോട്ടങ്ങൾ നിർമ്മിച്ചു. ഇത്തരത്തിൽ അഭിവൃദ്ധി നേടിയ കർഷകരുടെ അനുഭവങ്ങളിൽ നിന്ന് ഊർജ്ജം ഉൾക്കൊണ്ട് കൂടുതൽ ആളുകൾ മലബാറിലേക്കെത്തി. 1950 ആയപ്പോഴേക്കും കുടിയേറ്റം അതിന്റെ പാരമ്യത്തിലെത്തിയിരുന്നു.

കുടിയേറ്റക്കാരിൽ ഭൂരിഭാഗവും സുറിയാനി ക്രിസ്ത്യൻ സമുദായത്തിൽ പെട്ടവരായിരുന്നു. ഇന്നത്തെ പാല, കരുനാഗപ്പള്ളി, ചങ്ങനാശേരി, രാമപുരം എന്നീ സ്ഥലങ്ങളിൽ നിന്നും അനേകമാളുകൾ മലബാറിലേക്ക് കുടിയേറിയിട്ടുണ്ട്. എറണാകുളം, ഇടുക്കി ജില്ലകളിലെ മലമ്പ്രദേശങ്ങളിൽ നിന്നുള്ളവരും ധാരാളമായി മലബാറിലേക്കെത്തി. കുടിയേറിയവരിൽ ന്യൂനപക്ഷം ഹിന്ദുക്കളും, മുസ്ലീങ്ങളുമുണ്ടായിരുന്നു. ഈ കുടിയേറ്റത്തോടെ മലബാറിലെ പല മലനിരകളിലും ചെറു പട്ടണങ്ങളും, ഗ്രാമങ്ങളും ഉണ്ടായി.

കണ്ണൂർ ജില്ലയിലെ ചെറുപുഴ, പേരാവൂർ, ചെമ്പേരി, ഇരട്ടി, കുടിയാൻമല, ആലക്കോട് ;വായാട്ടുപറമ്പ് ;വയനാട് ജില്ലയിലെ പുൽപ്പള്ളി, മാനന്തവാടി ; മലപ്പുറം ജില്ലയിലെ നിലമ്പൂർ, കരുവാരകുണ്ട്, പെരിന്തൽമണ്ണ, വെറ്റിലപ്പാറ ; പാലക്കാട് ജില്ലയിൽ മണ്ണാർക്കാട്, വടക്കാഞ്ചേരി ; കോഴിക്കോട് ജില്ലയിലെ തൊട്ടിൽപ്പാലം, തിരുവമ്പാടി, കൂരാച്ചുണ്ട്, തോട്ടുമുക്കം, കോടഞ്ചേരി, ചെമ്പനോട ; കാസർകോട് ജില്ലയിലെ വെള്ളരിക്കുണ്ട്, രാജപുരം, കാഞ്ഞങ്ങാട്, ചിറ്റാരിക്കാൽ എന്നീ സ്ഥലങ്ങളിൽ തെക്കൻ ജില്ലകളിൽ നിന്നും കുടിയേറിവന്നവർ അനേകമുണ്ട്.

## അവലംബം

## പുറം കണ്ണികൾ
* http://www.thehindu.com/todays-paper/tp-features/tp-editorialfeatures/breaking-into-the-big-league/article2843471.ece
* https://web.archive.org/web/20110708112119/http://www.calicutdiocese.com/history.doc
* https://web.archive.org/web/20110721075644/http://www.kottayamad.org/malabar_migration.htm
* https://web.archive.org/web/20100504221920/http://www.iritty.com/articles.html

വർഗ്ഗം:മലബാർ
പുറത്തൂർ

കേരളത്തിൽ മലപ്പുറം ജില്ലയിലുള്ള ഒരു ഗ്രാമമാണ് **പുറത്തൂർ** (ഇംഗ്ലീഷ് : Purathur). ജില്ലാ ആസ്ഥാനത്തു നിന്ന് 36 കിലോമീറ്റർ തെക്കുഭാഗത്താണ് ഈ ഗ്രാമം സ്ഥിതിചെയ്യുന്നത്. പുറത്തൂർ ഗ്രാമപഞ്ചായത്തിനു കീഴിലുള്ള ഒരു വാർഡ് കൂടിയാണിത്.

## ചരിത്രം
ആരുടെയും ഭരണ നിയന്ത്രണങ്ങളോ മേൽക്കോയ്മയോ ഇല്ലാതെ ഒറ്റപ്പെട്ടു കിടന്നിരുന്ന ഒരു ദരിദ്ര ഗ്രാമമായിരുന്നു പുറത്തൂർ. അതിനാൽ തന്നെ **പുറത്തുള്ള ഒരു ഊര്** എന്ന നിലയിലാണ് ഈ ഗ്രാമം അറിയപ്പെട്ടിരുന്നത്. ഈ പ്രയോഗമാണ് പിന്നീട് **പുറത്തൂർ** എന്ന പേരായി മാറിയത്. വർഷങ്ങൾക്കു മുമ്പ് വെട്ടത്തു രാജാക്കൻമാർ ഭരിച്ചിരുന്ന  ഒരു പ്രദേശമായിരുന്നു ഇത്. ഇതിന്റെ തലസ്ഥാനം മുട്ടനൂർ ആയിരുന്നുവെന്നും അനുമാനിക്കുന്നു.

## ഭൂപ്രകൃതി
പുറത്തൂർ ഗ്രാമത്തിൽ ധാരാളം നെൽപ്പാടങ്ങളും തെങ്ങിൻ തോപ്പുകളും കാണപ്പെടുന്നു. ഗ്രാമത്തിന്റെ പടിഞ്ഞാറ് ഭാഗത്തായി അറബിക്കടൽ സ്ഥിതിചെയ്യുന്നു. ഭാരതപ്പുഴയുടെ കൈവഴികളിലൊന്നായ തിരൂർ-പൊന്നാനിപ്പുഴയും ഈ ഭാഗത്തു കൂടി കടന്നുപോകുന്നു.

'ആധുനിക മലയാള ഭാഷയുടെ പിതാവ്' എന്നറിയപ്പെടുന്ന തുഞ്ചത്തെഴുത്തച്ഛന്റെ ജന്മനാടായ തിരൂരിൽ നിന്ന് 12 കിലോമീറ്റർ അകലെയാണ് പുറത്തൂർ ഗ്രാമം. മഹാകവി വള്ളത്തോളിന്റെയും കുറ്റിപ്പുറത്ത് കേശവൻ നായരുടെയും ജന്മസ്ഥലമായ ചേന്നര എന്ന ഗ്രാമവും പുറത്തൂരിനു സമീപമാണ് സ്ഥിതിചെയ്യുന്നത്.

## ആരാധനാലയങ്ങൾ

ഈ ഗ്രാമത്തിലെ പ്രധാന ഹൈന്ദവ ആരാധനാലയമാണ് പുറത്തൂർ ഭയങ്കാവ് ക്ഷേത്രം. എഴുന്നൂറ് വർഷങ്ങൾക്കു മുമ്പ് വെട്ടത്തു രാജാക്കൻമാർ നിർമ്മിച്ചതാണ് ഈ ക്ഷേത്രം. ഈ ക്ഷേത്രത്തിൽ എല്ലാ വർഷവും മൂന്ന് ഉത്സവങ്ങൾ നടക്കാറുണ്ട്. ജാതി-മതഭേദമന്യേ എല്ലാ ഗ്രാമവാസികളും ഈ ഉത്സവങ്ങളിൽ പങ്കെടുക്കുന്നു. ക്ഷേത്രത്തിനടുത്തായി ചില മുസ്ലീം പള്ളികളുമുണ്ട്. ഈ പ്രദേശത്തെ മതസൗഹാർദ്ദമാണ് ഇതു സൂചിപ്പിക്കുന്നത്.

## കണക്കുകൾ
2011-ലെ സെൻസസ് അനുസരിച്ച് ഈ ഗ്രാമത്തിലെ ജനസംഖ്യ 31915 ആണ്. ഇതിൽ 15062 പുരുഷൻമാരും 16853 സ്ത്രീകളും ഉൾപ്പെടുന്നു. ആറു വയസ്സിനു താഴെയുള്ള കുട്ടികളുടെയെണ്ണം 4290 ആണ്. ഇത് ആകെ ജനസംഖ്യയുടെ 13.44 ശതമാനത്തോളം വരും. 1000 പുരുഷൻമാർക്ക് 1119 സ്ത്രീകൾ എന്നതാണ് ഇവിടുത്തെ സ്ത്രീ-പുരുഷാനുപാതം. സംസ്ഥാനത്തെ മൊത്തം സ്ത്രീ-പുരുഷാനുപാത നിരക്കിനെക്കാൾ (1084) വളരെ കൂടുതലാണിത്. കുട്ടികളുടെ ലിംഗാനുപാതത്തിലും ഇങ്ങനെ തന്നെയാണുള്ളത്. സംസ്ഥാനത്ത് കുട്ടികളുടെ ലിംഗാനുപാതത്തിന്റെ ശരാശരി  964 ആയിരിക്കുമ്പോൾ ഈ ഗ്രാമത്തിലെ ശരാശരി 1008 എന്ന ഉയർന്ന നിലയിലാണുള്ളത്.

## വാർഡുകൾ
ഭരണസൗകര്യത്തിനായി പുറത്തൂർ ഗ്രാമപഞ്ചായത്തിനെ 20 വാർഡുകളായി തിരിച്ചിട്ടുണ്ട്. അവയുടെ പട്ടിക താഴെ നൽകിയിരിക്കുന്നു.

#പണ്ടാഴി
#മുട്ടന്നൂർ
#മുട്ടന്നൂർ ഈസ്റ്റ്
#ചിറക്കൽ
#മരവന്ത
#അത്താണിപ്പടി
#പുതുപ്പള്ളി
#കുറ്റിക്കാട്
#തൃത്തല്ലൂർ സൗത്ത്
#ഏയിപ്പാടം
#കളൂർ
#മുനമ്പം
#പുറത്തൂർ
#കാവിലക്കാട് സൗത്ത്
#കാവിലക്കാട്
#തൃത്തല്ലൂർ
#എടക്കനാട്
#അഴിമുഖം
#പടിഞ്ഞാറേക്കര
#പണ്ടാഴി

## അതിരുകൾ
കിഴക്ക് - തൃപ്രങ്ങോട് , പൊന്നാനി.
പടിഞ്ഞാറ് - അറബിക്കടൽ.
തെക്ക് - പൊന്നാനി മുൻസിപ്പാലിറ്റി.
വടക്ക് - മംഗലം, തൃപ്രങ്ങോട് .

## സമീപത്തുള്ള സ്ഥലങ്ങൾ
അടുത്തുള്ള സ്ഥലങ്ങൾ;
*തൃപ്രങ്ങോട് - 5 കിലോമീറ്റർ
*പൊന്നാനി - 5 കി.മീ.
*കാലടി - 6 കി.മീ.
*തിരൂർ - 14 കി.മീ.

## അടുത്തുള്ള നഗരങ്ങൾ
*പൊന്നാനി - 10 കി.മീ.
*കുന്നംകുളം - 26 കി.മീ.
*മലപ്പുറം - 33 കി.മീ.
തിരൂർ  12  km

## എത്തിച്ചേരുവാൻ
*തിരുനാവായ റെയിൽവേ സ്റ്റേഷൻ - 12 കി.മീ.
*തൃശ്ശൂർ റെയിൽവേ സ്റ്റേഷൻ - 49 കി.മീ.
*കരിപ്പൂർ വിമാനത്താവളം - 41 കി.മീ.
*കൊച്ചി അന്താരാഷ്ട്ര വിമാനത്താവളം - 99 കി.മീ.

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
കാരക്കുന്ന്

മലപ്പുറം ജില്ലയിലെ ഏറനാട് താലൂക്കിൽ ത്രിക്കലങ്കോട് പഞ്ചായത്തിൽ സ്ഥിതി ചെയ്യുന്ന ഒരു സ്ഥലമാണ് **കാരക്കുന്ന്**.  മഞ്ചേരി നിയോജക മണ്ഡലത്തിന് കീഴിൽ വരുന്ന കാരക്കുന്ന് സാംസ്കാരിക ധന്യവും പഴമയുടെ ചരിത്രം വിളിച്ചോതുന്ന സ്ഥലവുമാണ്‌.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
പത്തപ്പിരിയം

മലപ്പുറം ജില്ലയിലെ ഏറനാട്  താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് **പത്തപ്പിരിയം**. കോഴിക്കോട് ഗൂഡല്ലൂർ സംസ്ഥാന പാതയിൽ മഞ്ചേരിയിൽ നിന്ന് 10കി.മി ദൂരത്തും എടവണ്ണയിൽ നിന്ന് 3കി.മി ദൂരത്തുമായി സ്ഥിതി ചെയ്യുന്നു. എടവണ്ണ പഞ്ചായത്തിൽ എടവണ്ണ കഴിഞ്ഞാൽ രണ്ടാമത്തെ വലിയ ടൌണാണ് പത്തപ്പിരിയം. ഭക്തപ്രിയം ക്ഷേത്രം ഇവിടുത്തെ ഒരു പ്രധാന ആരാധനാലയമാണ്. ഭക്തപ്രിയം ലോപിച്ചതാണ് പത്തപ്പിരിയം എന്ന് കരുതുന്നു .  

ഏറനാട് നിയോജക മണ്ഡലത്തിൽ വരുന്ന ഈ പ്രദേശം മതസൗഹാർദ്ദത്തിന് പേരുകേട്ട സ്ഥലമാണ്. ഏറനാട് എം എൽ എ പി കെ ബഷീർ പത്തപ്പിരിയം സ്വദേശിയാണ്. പ്രമുഖപ്രഭാഷകൻ പത്തപ്പിരിയം അബ്ദുൽ റഷീദ് സഖാഫി, എഴുത്തുകാരൻ എം ഐ തങ്ങൾ , മുജാഹിദ് പണ്ഡിതൻ എ പി അബ്ദുൽ ഖാദർ മൌലവി എന്നിവർ ഈ പ്രദേശത്തുകാരാണ്. ഏറനാടിന്റെ രാഷ്ട്രീയ വിദ്യഭ്യാസ രംഗത്ത് ശ്രദ്ധേയമായ സംഭാവകൾ അർപ്പിച്ച  പെരൂൽ അഹമദ് സാഹിബ് ഈ പ്രദേശത്ത് കാരനായിരുന്നു.

മുസ്ലിം നവോത്ഥാന രംഗത്ത് മുന്നിൽ നടന്ന പ്രദേശമാണ്.

## വ്യവസായ സ്ഥാപനങ്ങൾ
*അരഞ്ഞിക്കൽ ഗ്രാനൈറ്റ് ക്രഷർ- ക്വാറി- ടാർ- കോൺക്രീറ്റ് മിശ്രണ പ്ലാൻറ്

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ